Το Ready 2 Print είναι το εμπορικό τμήμα της Contech IT Solutions που ασχολείται με τις εισαγωγές και εμπορία ανακατασκευασμένων και συμβατών αναλωσίμων στην Ελληνική αγορά.\nΗ Contech IT Solutions έπειτα από πολυετή έρευνα στο χώρο της πληροφορικής διαπίστωσε την έλλειψη στην αγορά για ένα προιόν αξιόπιστο και αρκετά φθηνότερο από τα πολύ ακριβότερα γνήσια αναλώσιμα.\nΈτσι δημιούργησε το www.ready2print.gr που είναι ο δικτυακός τόπος της εταιρίας που ασχολείται αποκλειστικά με την διάθεση των αναλωσίμων R2P για εκτυπωτές, φωτοτυπικά και φαξ.\nΣτόχος μας είναι να προσφέρουμε στους εταιρικούς και τελικούς καταναλωτές ένα προιόν που όμοιό του δεν υπάρχει στην Ελλάδα με απώτερο σκοπό την ελαχιστοποίηση του κόστους και την παροχή υψηλής ποιότητας εκτυπώσεων. Διαθέτουμε αποθήκες με υψηλά αποθέματα με στόχο την άμεση παράδοση των προϊόντων μας στον πελάτη.\nΤα προιόντα R2P έρχονται σε αποκλειστική διάθεση από την Contech IT Solutions.


Τρίτη, 24 Νοεμβρίου 2020 01:54:57 ΠΜ\nΑρχική›Ειδήσεις›Πολιτική›Ο Πέτσας για «θερμό επεισόδιο» και εμπάργκο όπλων\n12:12 - 19 Οκτ 2020 | Πολιτική\nΟ κυβερνητικός εκπρόσωπος επεσήμανε στη συνέχεια ότι «η τελευταία σύνοδος κορυφής επαναλαμβάνει στο κείμενο των συμπερασμάτων της την ομόφωνη αξίωση των ηγετών της ΕΕ προς την Τουρκία να σταματήσει τις προκλητικές ενέργειές της στην Ανατολική Μεσόγειο». Στη Σύνοδο αυτή, πρόσθεσε, «ο πρωθυπουργός Κυριάκος Μητσοτάκης έθεσε στους ηγέτες των χωρών μελών της Ένωσης ζήτημα εμπάργκο στις πωλήσεις όπλων προς την Τουρκία, έτσι ώστε να εμπλουτιστεί η εργαλειοθήκη που είχε ήδη υιοθετήσει το Συμβούλιο Εξωτερικών Υποθέσεων. Υπενθύμισε ότι στα Συμπεράσματα προηγούμενων Ευρωπαϊκών Συμβουλίων σχετικά με τη Συρία, μνημονεύονταν αποφάσεις κρατών για εμπάργκο πώλησης όπλων προς την Τουρκία. Και αναφέρθηκε σε πρόσφατες ανάλογες πρόσφατες αποφάσεις των Η.Π.Α. και του Καναδά. Η συνολική αξιολόγηση της συμπεριφοράς της Τουρκίας θα γίνει τις επόμενες εβδομάδες. Απώτερος ορίζοντας είναι ο Δεκέμβριος, αλλά κανένας δεν μπορεί να αγνοεί τις δηλώσεις των Υπουργών Εξωτερικών της Γαλλίας και της Γερμανίας ακόμη και για συντομότερη προθεσμία».\nΑπαντώντας στη συνέχεια σε ερώτηση σχετικά με την πρόταση της Ελλάδας για εμπάργκο πώλησης όπλων προς την Τουρκία, ο κ. Πέτσας εξήγησε ότι ότι το εμπάργκο μπαίνει στην εργαλειοθήκη των κυρώσεων καθώς θίγει τους γεωπολιτικούς στόχους της Τουρκίας. Ωστόσο, μέχρι τον Δεκέμβριο η συμπεριφορά της Τουρκίας αξιολογείται από την Ευρωπαϊκή Ένωση.\nΚληθείς να σχολιάσει το δημοσίευμα του «Politico», σύμφωνα με το οποίο στο προσχέδιο των συμπερασμάτων της Ε.Ε. αναφερόταν το εμπάργκο όπλων, ωστόσο στο τελικό κείμενο δεν υπήρχε, ο κ. Πέτσας απάντησε: «Ας αρκεστούμε αυτή τη στιγμή στο γεγονός ότι εμπλουτίζεται η φαρέτρα της Ευρώπης και θα περιμένουμε να δούμε τη συνολική αξιολόγηση της Τουρκίας από την Ε.Ε.».\nΤελευταία τροποποίηση στις 12:42 - 19 Οκτ 2020


''Basketakias'': E.O.K: Κλήσεις για την Εθνική Παίδων.\nE.O.K: Κλήσεις για την Εθνική Παίδων.\nΗ Εθνική Παίδων θα συγκεντρωθεί στην Αθήνα, στο ΟΑΚΑ, προκειμένου να κάνει προπονήσεις και να δώσει φιλικούς αγώνες στο διάστημα 3-6 Μαρτίου. Οι παίκτες που έχουν κληθεί είναι οι: Σταμάτης (Ευρυάλη), Παπαδιονυσίου, Κεφαλάς (Δούκας), Μπέμπης, Θεοδώρου (Ηλυσιακός), Σπυρόπουλος (ΠΑΟΚ), Χαραλαμπόπουλος (Αιγάλεω), Διαμαντάκος (Σπαρτιατικός), Φωτόπουλος (Μαρούσι), Νικολάου, Γιαννάκης (Μαντουλίδης), Παπαγιάννης (Ολυμπιακός), Γκέλιος (Καβάλα), Σπυριδωνίδης (Νίκαια). Καλούνται να βρίσκονται στο κλειστό γυμναστήριο του ΟΑΚΑ την Πέμπτη 3 Μαρτίου στις 17.30.\nΑναρτήθηκε από Popolarus στις 5:58 π.μ.


Ελιξίριο σαλιγκαριού | Ποια είναι τα οφέλη του για τον οργανισμό μας\nΕσύ ξέρεις τα οφέλη του ελιξίριου σαλιγκαριού; Το ελιξίριο σαλιγκαριού έχει πολλές θεραπευτικές ιδιότητες που κάνουν καλό στο δέρμα σου και όχι μόνο.\nΠριν 2000 χρόνια πρώτος ο Ιπποκράτης εντόπισε τις ενυδατικές, καταπραϋντικές και επουλωτικές ιδιότητες που είχε το έκκριμα σαλιγκαριού. Αποτέλεσε από τότε το πρώτο έμβλημα υγείας καθώς ήταν το σύμβολο των τότε φαρμακείων. Χιλιάδες χρόνια μετά, στην Χιλή, εργάτες σε φάρμες σαλιγκαριών, που προορίζονταν για τη γαλλική αγορά προς βρώση, διαπίστωσαν ότι τα χέρια τους ήταν απαλά και πως οι πληγές τους επουλώνονταν πολύ πιο γρήγορα από το συνηθισμένο. Τότε, παρατηρήθηκε πως το γεγονός ότι ερχόντουσαν σε συχνή επαφή με τη βλέννα των σαλιγκαριών ευθύνεται γι’ αυτό το αποτέλεσμα.\nΤα σαλιγκάρια, εκκρίνουν μεγάλες ποσότητες βλέννας για να μπορέσουν να κινηθούν αλλά και για να επουλώσουν γρήγορα το σώμα και το κέλυφος τους από αμυχές και εκδορές. Το ελιξήριο του σαλιγκαριού, χρησιμοποιήθηκε για πρώτη φορά στα προϊόντα ομορφιάς το 1995, όταν σε έρευνες φάνηκε ότι περιέχει όλα τα θρεπτικά που δομούν το δέρμα.\nΠεριέχει αλλαντοϊνη σε μεγάλη περιεκτικότητα, κολλαγόνο και ελαστίνη, GAGs, υαλουρονικό οξύ, γλυκολικό οξύ καθώς και βιταμίνες Α, C και E.\nΣυμβάλλει στον ταχύτερο πολλαπλασιασμό των κυττάρων του δέρματος κάτι που της δίνει εξαιρετικές αναπλαστικές και επουλωτικές ιδιότητες. Επίσης, έχει ακόμη μαλακτικές και καταπραϋντικές ιδιότητες, αφήνοντας το δέρμα λείο και απαλό.\nΚολλαγόνο, Ελαστίνη & Γλυκοζαμινογλυκάνη (GAG)\nΒιταμίνες Α, C & E\nΗ βιταμίνη Α βοηθά στην ταχύτερη ανάπλαση των κυττάρων και παρέχει στο δέρμα την προστασία που χρειάζεται απέναντι στην ηλιακή ακτινοβολία. Η βιταμίνη C είναι πολύ σημαντική επειδή βοηθά το δέρμα να συνθέσει κολλαγόνο. Έτσι, η βιταμίνη E καταπολεμά τις ελεύθερες ρίζες που επιταχύνουν τη διαδικασία της γήρανσης. Παράλληλα, ενυδατώνει το δέρμα και το διατηρεί απαλό.\nΣυνοψίζοντας λοιπόν, το ελιξίριο σαλιγκαριού έχει πολύ καλή αναπλαστική και συσφιγκτική δράση. Γεμίζει τις λεπτές γραμμές και τις ρυτίδες καθώς αυξάνει το κολλαγόνο και την ελαστίνη στο δέρμα.\nΣυσφίγγει τους ανοικτούς πόρους και προσφέρει φωτεινότητα και απαλότητα στην επιδερμίδα, χάρη στις μαλακτικές του ιδιότητές.\nΑποτελεί πολύτιμη δράση και στη θεραπεία κατά της ακμής καθώς βοηθά στην εξισορρόπηση της λιπαρότητας, με αποτέλεσμα να ρυθμίζει την έκκριση των σμηγματογόνων αδένων, επουλώνει τα σημάδια και τις ουλές και λόγω της αντιφλεγμονώδης δράσης του απαλύνει και τους ερεθισμούς.\nΔιατηρεί την ενυδάτωση και την ελαστικότητα της επιδερμίδας και εξουδετερώνει τις ελεύθερες ρίζες επιβραδύνοντας έτσι τη γήρανση.\nCategories:\tΥγεία\t/ by Eisaimonadikigr January 20, 2019


«Με τον κόσμο στο πλευρό μας για να σηκώσουμε το 7ο σερί πρωτάθλημα» - Βόλεϊ - gavros.gr\nΤρίτη, 30 Απριλίου 2019 - 15:40\nΤον κόσμο στο πλευρό της θέλει η γυναικεία ομάδα βόλεϊ του Ολυμπιακού και την Τετάρτη (01/05) στο Ρέντη στον 3ο τελικό των πλέι οφ του πρωταθλήματος στο Ρέντη, προκριμένου να καταφέρει να πανηγυρίσει το 7ο σερί πρωτάθλημα και νταμπλ.\nΑυτό τόνισε και στις δηλώσεις της η αρχηγός των «ερυθρόλευκων», Στέλλα Χριστοδούλου, η οποία υπογράμμισε ότι εκείνη και οι συμπαίκτριές της θα πρέπει να είναι απόλυτα συγκεντρωμένες για να τα καταφέρουν.\n«Aύριο η ομάδα θέλει να τελειώσει τη σειρά των τελικών και να σηκώσει το 7ο σερί πρωτάθλημα. Για αυτό θέλουμε όλο τον κόσμο στο πλευρό μας, να μας στηρίξει και να μας δώσει την ώθηση ώστε να τελειώσουμε μια ακόμα χρονιά με τον καλύτερο δυνατό τρόπο. Προηγούμαστε με 2-0 στη σειρά των τελικών, ωστόσο ο Πανναξιακός είναι μια πολύ καλή ομάδα και οφείλουμε να είμαστε συγκεντρωμένες για να τελειώσουμε αύριο την υπόθεση τίτλος».\nΑπόλυτος κυρίαρχος κόντρα στον Πανναξιακό\nΗ γυναικεία ομάδα βόλεϊ του Ολυμπιακού έχει και την παράδοση με το μέρος της καθώς σε 22 αγώνες κόντρα στην ομάδα της Νάξου έχει μόλις 1 ήττα.\nΣτις 18:30 κόντρα στον ΠΑΟΚ\nΗ ώρα που θα ξεκινήσει ο πρώτος μεγάλος τελικός της Volleyleague στο κλειστό γυμναστήριο του Ρέντη «Μελίνα Μερκούρη».\nΤο κάλεσμα του Μπράνκο Κοβάτσεβιτς στον κόσμο του Ολυμπιακού ενόψει της αναμέτρησης της Τετάρτης (01/05) κόντρα στον Πανναξιακό.


OΛΥΜΠΙΑΚΟΣ - ΒΟΥΛΙΑΓΜΕΝΗ 11-10... ΣΥΝΕΧΙΖΕΤΑΙ Η ΥΠΕΡΚΟΥΠΩΣΗ.... ~ EΡΥΘΡΟΛΕΥΚΑ ΝΕΑ\nOΛΥΜΠΙΑΚΟΣ - ΒΟΥΛΙΑΓΜΕΝΗ 11-10... ΣΥΝΕΧΙΖΕΤΑΙ Η ΥΠΕΡΚΟΥΠΩΣΗ....\nΚυριακή, Μαΐου 11, 2014 ΕΡΥΘΡΟΛΕΥΚΑ ΝΕΑ No comments\nΚυπελλούχος Ελλάδας για 16η φορά στην ιστορία του αναδείχθηκε ο Ολυμπιακός με νίκη 11-10 επί της Βουλιαγμένης στον τελικό του Final 4 στο «Ρέστειο» του Αλίμου.\nMετά το πρωτάθλημα, με «σκούπα» επί του ΝΟΒ, ο Ολυμπιακός κατέκτησε και το Κύπελλο ολοκληρώνοντας τη σεζόν χωρίς ήττα, αφού είχε 27 νίκες σε ισάριθμα παιχνίδια στο πρωτάθλημα και 3 νίκες στο Κύπελλο.\nΟ Ολυμπιακός εκεί όπου έπρεπε έπαιξε πολύ καλά και χάρη στην εμπειρία των παικτών του πήρε και αυτό το τρόπαιο. Οι «ερυθρόλευκοι» βρέθηκαν πίσω στο σκορ με 3-4 και 4-5, αλλά ο Γιώργος Ντόσκας με δυο γκολ του έδωσε δις το προβάδισμα στον Ολυμπιακό (7-6 και 8-7).\nΤο 8-7, μάλιστα, έγινε στο 1’’΄πριν από την λήξη της 3ης περιόδου. Στην 4η περίοδο ο Χρήστος Αφρουδάκης έκανε το 8-8 αλλά ο Χριστόδουλος Κολόμβος έδωσε ξανά προβάδισμα στον Ολυμπιακό (9-8) με γκολ από τον φουνταριστό.\nΟ Μανώλης Μυλωνάκης ισοφάρισε εκ νέου σε 9-9 αλλά ο Κώστας Μουρίκης με ένα εκπληκτικό γκολ στο 3΄29 έκανε το 10-9. Ο Μπλάι Μάλιαρακ πέτυχε το πρώτο του γκολ στον αγώνα στο 1’27 και έδωσε για πρώτη φορά προβάδισμα 2 τερμάτων στον Ολυμπιακό. Ο Χρυσοσπάθης με πέναλτι μείωσε σε 11-10 στο 1’04, ωστόσο το σκορ δεν άλλαξε μέχρι το τέλος, βρίσκοντας πανάξιο νικητή τον Ολυμπιακό. Αξίζει να σημειωθεί πως σκόραραν 9 από τους 13 παίκτες!\nΤα οκτάλεπτα: 3-3, 3-2, 2-2, 3-3.\nΟΛΥΜΠΙΑΚΟΣ (Βλάχος): Δεληγιάννης, Δελακάς 1, Γούνας 1, Καπότσης, Φουντούλης 1, Ποντικέας 1, Ντόσκας 2, Μουρίκης 1, Κολόμβος 1, Μάλιαρακ 1, Σχίζας 1, Γαλανίδης, Βλαχόπουλος 1.\nΤι να πει κανείς για το μεγαλείο αυτής της ομάδας. Άλλη μία κούπα ήρθε στον Πειραιά αυτήν την φορά από τους άνδρες του πόλο που ολοκλήρωσαν με τον καλύτερο τρόπο την χρονιά κατακτώντας και το κύπελλο Ελλάδος. Οι παίκτες του Θοδωρή Βλάχου για 16η φορά στην ιστορία τους στέφθηκαν κυπελλούχοι επικρατώντας με 11-10 της Βουλιαγμένης σε μία ονειρεμένη χρονιά για τον Ερασιτέχνη που σάρωσε ότι βρέθηκε μπροστά του.\nΜετά τα νταμπλ σε βόλεϊ αντρών και γυναικών, ήρθε και εκείνο στο πόλο ανδρών, και το μόνο που απομένει για να τελειώσει αρμονικά η σεζόν είναι και η κούπα στο πρωτάθλημα στις γυναίκες. Τα κορίτσια του Χάρη Παυλίδη απλά θέλουν να κάνουν το αυτονόητο και στους τελικούς με την Βουλιαγμένη να πάρουν το δεύτερο τρόπαιο τους μετά την κατάκτηση του Len Trophie.\nΟ Ερασιτέχνης απογείωσε τον Θρύλο και φέτος όλη βλέπουν την πλάτη του με το μέλλον αλλά και το παρόν να είναι και πάλι «ερυθρόλευκο».\nΓνώριμο το σκηνικό των τελευταίων χρόνων, με τους ανθρώπους του Ολυμπιακού να αρχίζουν να σκέφτονται να κλείνουν από τώρα για τις επόμενες χρονιές τέτοια εποχή, κέντρα διασκέδασης προκειμένου να γιορτάζουν με την ψυχή τους οι αθλητές των τμημάτων. Με τόσες κούπες που έχουν κατακτήσει δηλαδή δεν υπάρχει άλλη λύση.\nΈως ότου γίνει αυτό, οι παίκτες γιόρτασαν χθες βράδυ το νταμπλ που έκαναν. Κέρδισαν με... σουίπ τη Βουλιαγμένη στους τελικούς του πρωταθλήματος, την κέρδισαν στον τελικό του Κυπέλλου και ως εκ τούτου, γιόρτασαν με τον κατάλληλο τρόπο τα τρόπαια.\nΜοναδικές στιγμές από τους πολίστες του Ολυμπιακού, που του έδωσαν και κατάλαβε χθες βράδυ. Η σεζόν τελείωσε ιδανικά για αυτούς και είχαν την ευκαιρία να είναι πιο ελεύθεροι και να πιουν λιγάκι παραπάνω.\nΗ ΠΑΕ Ολυμπιακός συνεχάρη την ομάδα πόλο ανδρών για τη μεγάλη επιτυχία της να κατακτήσει το Κύπελλο και κατ’ επέκταση το νταμπλ, έχοντας μόνο νίκες εντός συνόρων και νικώντας στον τελικό του κυπέλλου με 11-10 τη Βουλιαγμένη.\n«Η ΠΑΕ Ολυμπιακός συγχαίρει την ομάδα πόλο Ανδρών για την κατάκτηση του 16ου Κυπέλλου Ελλάδας στην ιστορία της, απέναντι στη Βουλιαγμένη. Ακόμη ένας τίτλος προστέθηκε στη συλλογή του Ερασιτέχνη Ολυμπιακού! Ακόμη μία μεγάλη επιτυχία για τον μεγαλύτερο αθλητικό σύλλογο της Ελλάδας, τον ΟΛΥΜΠΙΑΚΟ!».


ΚΟΜΠΡΑ: ΚΑΤΑΓΓΕΛΙΑ ΓΙΑ ΤΑ 17 ΕΚ. ΤΟΥΡΙΣΤΩΝ ΠΟΥ «ΕΤΑΞΕ» Ο ΨΕΥΤΗΣ ΣΑΜΑΡΑΣ‼! ΨΥΧΗ ΔΕΝ ΥΠΑΡΧΕΙ ΣΤΑ ΕΛΛΗΝΙΚΑ ΝΗΣΙΑ , ΜΑΣ ΔΟΥΛΕΥΟΥΝΕ;\nΚΑΤΑΓΓΕΛΙΑ ΓΙΑ ΤΑ 17 ΕΚ. ΤΟΥΡΙΣΤΩΝ ΠΟΥ «ΕΤΑΞΕ» Ο ΨΕΥΤΗΣ ΣΑΜΑΡΑΣ‼! ΨΥΧΗ ΔΕΝ ΥΠΑΡΧΕΙ ΣΤΑ ΕΛΛΗΝΙΚΑ ΝΗΣΙΑ , ΜΑΣ ΔΟΥΛΕΥΟΥΝΕ;\nΗ ανησυχία των καταστηματαρχών, ιδιοκτητών ακόμα και κάποιων ξενοδόχων και άλλων επαγγελματιών αλλά και υπαλλήλων, όσο περνούν οι μέρες και μπαίνουμε για τα καλά στην καρδιά του καλοκαιρού, ολοένα και μεγαλώνει.\nΚαι αυτό είναι απόλυτα λογικό, όταν μετά τις δηλώσεις του\nΑντώνη Σαμαρά για γόνιμη τουριστική περίοδο και αφίξεις που θα ξεπεράσουν τους 17 εκατομμύρια τουρίστες, θα περίμενε κανείς να είναι γεμάτη όλη η Ελλάδα! Και όμως.. σε αρκετά νησιά δεν υπάρχει ... ψυχή...\nΑναρτήθηκε από EYRIPIDIS XATZIPANAGIOTHS στις 7:32 μ.μ.


2012 Chevrolet Spark LS | Spotawheel\nΑυτό το Chevrolet Spark είναι ελεγμένο με τα αυστηρότερα κριτήρια και συνοδεύεται από λεπτομερή τεχνική αναφορά 200+ σημείων. Είναι ατρακάριστο, απόλυτα ασφαλές και έχει συντηρηθεί με πλήρη επιμέλεια στο παρελθόν. Καταναλώνει περίπου 5.1 λίτρα ανά 100 χιλιόμετρα, κατατάσσοντας το στα πολύ οικονομικά αυτοκίνητα της κατηγορίας του! Εξοπλίζεται μεταξύ άλλων με Σύστημα αντιμπλοκαρίσματος τροχών (ABS), Θύρα USB και Κεντρικό κλείδωμα. Μπορείς να λάβεις δωρεάν την τεχνική αναφορά καλώντας απλώς στο 2102561460.\nΜεταχειρισμένο Chevrolet Spark LS


.: Βασιλειάδης: «Έτοιμοι να αναλάβουμε την πολιτική ευθύνη ενός Grexit»\n01 Ιουνίου, 2018\nΒασιλειάδης: «Έτοιμοι να αναλάβουμε την πολιτική ευθύνη ενός Grexit»\nΣτην έλλειψη συμβιβασμού στο επαγγελματικό ποδόσφαιρο εστίασε ως προς τις αιτίες των προβλημάτων στο ελληνικό πρωτάθλημα ο υφυπουργός Αθλητισμού, Γιώργος Βασιλειάδης, σε συνέντευξη που παραχώρησε στη γαλλική ιστοσελίδα «sofoot.com». Ο υφυπουργός Αθλητισμού υπενθύμισε πως και σε άλλες χώρες της Ευρώπης υπάρχουν ίδια προβλήματα με αυτά του ελληνικού ποδοσφαίρου, παρουσιάστηκε σκεπτικός ως προς το αν είναι ή όχι ενδεδειγμένη λύση το «Grexit», αλλά υπογράμμισε πως «εάν δεν υπάρχει εναλλακτική λύση, είμαστε έτοιμοι να αναλάβουμε πολιτική ευθύνη». Τι είπε για τον Ιβάν Σαββίδη, τον Βαγγέλη Μαρινάκη και το νέο αθλητικό νομοσχέδιο που θα προτείνει; «Δυστυχώς, η δράση της Κυβέρνησης είναι περιορισμένη στο ποδόσφαιρο, διότι υπάρχουν όργανα που δρουν ανεξάρτητα. Μπορούμε να κάνουμε προτάσεις, αλλά ανεξάρτητα από τους νόμους που ψηφίζουμε, αν οι ποδοσφαιρικές αρχές δεν θέλουν να βοηθήσουν, δεν μπορούμε να πετύχουμε πολλά» παραδέχτηκε ο Γιώργος Βασιλειάδης.\nΑναλυτικά όσα ανέφερε ο υφυπουργός Αθλητισμού, Γιώργος Βασιλειάδης, στη γαλλική ιστοσελίδα «sofoot.com»:\n-Η ποδοσφαιρική σεζόν ολοκληρώθηκε ύστερα από μια ταραχώδη χρονιά. Πολλά εξωαγωνιστικά γεγονότα επηρέασαν τη διοργάνωση. Ποιο είναι το σχόλιό σας;\nΒΑΣΙΛΕΙΑΔΗΣ: «Δεν μπορεί να είμαι θετικός ή αρνητικός. Μερικά πράγματα βελτιώθηκαν, άλλα έμειναν στο ίδιο επίπεδο. Στο τέλος, μένει μια εικόνα και αυτό μας αποτρέπει από το να απολαύσουμε το αθλητικό ενδιαφέρον. Ύστερα από μια περίοδο με ανωμαλίες στο ελληνικό ποδόσφαιρο, ο στόχος μας είναι να επιστρέψουμε στην κανονικότητα. Υπάρχει μπροστά μας πολλή δουλειά για να διορθώσουμε τα λάθη του παρελθόντος. Δυστυχώς, δεν βλέπω την ίδια επιθυμία από τους ίδιους τους επαγγελματίες ποδοσφαιριστές για να βελτιωθεί η κατάσταση».\n-Η σεζόν σημαδεύτηκε από μια σειρά περιστατικών, όπως η εισβολή οπαδών του Ολυμπιακού στον αγωνιστικό χώρο, εισβολή του προέδρου του ΠΑΟΚ στον αγωνιστικό χώρο με όπλο. Πώς εξηγείτε τη βία στο ελληνικό ποδόσφαιρο;\nΑΣΙΛΕΙΑΔΗΣ: «Η βία πρέπει να γίνει αντιληπτή ως κοινωνικό φαινόμενο, που ξεπερνά το ποδόσφαιρο. Σε μια χώρα που βρίσκεται σε ύφεση τα τελευταία δέκα χρόνια, όπου η ανεργία των νέων φτάνει το 50%, θα αναπτυχθεί εκ των πραγμάτων βία. Το ποδόσφαιρο το βλέπουν ως προϊόν εδώ και όχι ως άθλημα».\n-Η αθλητική αντιπαλότητα μήπως γίνεται αντιπαλότητα προέδρων, επιχειρηματιών και Μέσων Ενημέρωσης;\nΒΑΣΙΛΕΙΑΔΗΣ: «Είναι προφανές ότι υπάρχει προσωπική αντιπαλότητα ανάμεσα σε κύριους παράγοντες του επαγγελματικού ποδοσφαίρου και αυτή είναι μία από τις μεγαλύτερες δυσκολίες που πρέπει να αντιμετωπίσουμε. Για να λύσουμε το πρόβλημα, πρέπει να καθίσουμε όλοι μαζί γύρω από ένα τραπέζι και να κοιτάξουμε να βρούμε λύση από κοινού. Χωρίς αυτό, δεν γίνεται να προχωρήσουμε μπροστά».\n-Με αυτόν τον τρόπο, ποια είναι η δύναμη της Κυβέρνησης;\nΒΑΣΙΛΕΙΑΔΗΣ: «Δυστυχώς, η δράση της Κυβέρνησης είναι περιορισμένη στο ποδόσφαιρο, διότι υπάρχουν όργανα που δρουν ανεξάρτητα. Μπορούμε να κάνουμε προτάσεις, αλλά ανεξάρτητα από τους νόμους που ψηφίζουμε, αν οι ποδοσφαιρικές αρχές δεν θέλουν να βοηθήσουν, δεν μπορούμε να πετύχουμε πολλά».\n-Πρέπει να βασιστείτε στις διεθνείς αρχές για κυρώσεις;\nΒΑΣΙΛΕΙΑΔΗΣ: «Έχουμε καλή συνεργασία με τη FIFA και την UEFA και νομίζω ότι, ναι, τα διεθνή θεσμικά όργανα πρέπει να λάβουν πιο θαρραλέες αποφάσεις».\n-Ένα «Grexit» για παράδειγμα;\nΒΑΣΙΛΕΙΑΔΗΣ: «Τα προβλήματα του ελληνικού ποδοσφαίρου βρίσκονται και σε άλλες ευρωπαϊκές χώρες, συνδέονται άμεσα με μια νεοφιλελεύθερη πολιτική που εφαρμόζεται σε επίπεδο Ευρωπαϊκής Ένωσης. Δεν είμαι βέβαιος ότι το Grexit λύνει το πρόβλημα, αλλά δεν μας τρομάζει. Εάν δεν υπάρχει εναλλακτική λύση, είμαστε έτοιμοι να αναλάβουμε πολιτική ευθύνη. Σήμερα, το πρόβλημα έγκειται στην έλλειψη συμβιβασμού στο επαγγελματικό ποδόσφαιρο.\nΑκόμη και σήμερα μιλάμε για ένα προϊόν, θέλουμε να πάρουμε κάτι από αυτό; Θέλουμε να το βελτιώσουμε και να φέρουμε χρήματα; Αν δεν μπορούμε να συμφωνήσουμε σ’ αυτό… Όμως, ξαναλέω, τα προβλήματα στο ελληνικό ποδόσφαιρο, τα βρίσκουμε σε άλλες ευρωπαϊκές χώρες, συνδέονται άμεσα με μια νεοφιλελεύθερη πολιτική που εφαρμόζεται ταυτόχρονα σε επίπεδο Ευρωπαϊκής Ένωσης. Μην αποσυνδέετε το ποδόσφαιρο από την πολιτική».\n-Τι άλλαξε στο ελληνικό ποδόσφαιρο η άφιξη του Ιβάν Σαββίδη, προέδρου του ΠΑΟΚ;\nΒΑΣΙΛΕΙΑΔΗΣ: «Δεν θέλω ούτε να κατηγορήσω, ούτε να… αγιάσω. Είναι καλό, όταν κάποιος έρχεται να επενδύσει στο ποδόσφαιρο. Το πιο σημαντικό είναι να καταλάβει κανείς ότι υπάρχουν νόμοι. Ανεξάρτητα από την ανεπίτρεπτη εισβολή του κ. Σαββίδη, δεν μπορώ να αρνηθώ ούτε την επένδυσή του στο ποδόσφαιρο, ούτε να τον κατηγορήσω για όλα τα λάθη του ελληνικού ποδοσφαίρου. Θα ήταν λάθος. Θέλουμε επενδυτές, αλλά επενδυτές που σέβονται τους κανόνες απέναντι στους άλλους».\n-Ο πρόεδρος του Ολυμπιακού, Βαγγέλης Μαρινάκης, σχετίζεται με μια σειρά από υποθέσεις…\nΒΑΣΙΛΕΙΑΔΗΣ: «Προς το παρόν, δεν είναι πρόεδρος, ακριβώς επειδή ο νόμος δεν του επιτρέπει να κατηγορηθεί και να παραμείνει στη θέση του. Αλλά προφανώς, δεν είναι θετικό για το ποδόσφαιρο, ούτε ως άθλημα ούτε ως προϊόν, επειδή αναπόφευκτα τα δικαστικά του προβλήματα ενσωματώνονται στη σφαίρα του αθλητισμού».\n-Ο Παναθηναϊκός τιμωρήθηκε με τρία χρόνια από την Ευρώπη για οικονομικούς λόγους. Πριν από τέσσερα χρόνια, η ΑΕΚ υποβιβάστηκε στην τρίτη κατηγορία για τους ίδιους λόγους. Πώς να εξηγήσει κανείς ότι οι σύλλογοι είναι τόσο ευάλωτοι οικονομικά; Πώς μπορούν τα θεσμικά όργανα να το επιτρέψουν;\nΒΑΣΙΛΕΙΑΔΗΣ: «Η κυβέρνηση σύντομα θα προτείνει ένα νομοσχέδιο που θα επιτρέπει τον καλύτερο έλεγχο των συλλόγων, αλλά εναπόκειται στην ομοσπονδία να αναλάβει δράση, να είναι πιο απαιτητική. Πρόκειται για ιδιωτικές εταιρείες σε χώρα που βρίσκεται σε κρίση. Τα χρήματα λείπουν και τα σφάλματα διαχείρισης είναι αναπόφευκτα πιο ορατά. Είναι πιο περίπλοκο σήμερα να πάμε να βρούμε χορηγούς, να βρούμε συμβόλαια. Έτσι, μια κακή επιλογή έχει βαρύτερες συνέπειες. Η κυβέρνηση σύντομα θα προτείνει ένα νομοσχέδιο που θα επιτρέψει τον καλύτερο έλεγχο των συλλόγων, αλλά εναπόκειται στην Ομοσπονδία να αναλάβει δράση, να είναι πιο απαιτητική. Και η Ομοσπονδία είναι υπόλογη στη FIFA και την UEFA, όχι στην κυβέρνηση».\n-Μήπως όλα αυτά έχουν αντίκτυπο στην Εθνική Ελλάδας, που δεν κατάφερε να προκριθεί στο Παγκόσμιο Κύπελλο;\nΒΑΣΙΛΕΙΑΔΗΣ: «Είναι προφανές ότι αυτό το αρνητικό κλίμα έχει επιπτώσεις στην Εθνική. Μια Ομοσπονδία που δεν λειτουργεί σωστά, επηρεάζει προφανώς την Εθνική ομάδα. Αλλά και η μη πρόκριση είναι μέρος του παιχνιδιού. Δεν μπορούμε να βάλουμε τα πάντα στην πλάτη των θεσμικών οργάνων».\nΚΟΝΤΡΟΛ ΕΝΤΑΣΗΣ ΡΑΔΙΟΦΩΝΟΥ\n.....ΕΙΜΑΣΤΕ Η ΣΚΙΑ ΣΑΣ..... ΚΑΙ ΟΧΙ ΜΟΝΟ....\n▼ 2018 (1388)\nΣΤΗΝ ΞΗΡΟΒΡΥΣΗ - ΧΑΛΚΙΔΟΣ ΚΑΗΚΕ ΤΟ ΠΕΛΕΚΟΥΔΙ.........\nΠΑΛΑΙΟΧΡΙΣΤΙΑΝΙΚΗ ΒΑΣΙΛΙΚΗ ΒΑΤΩΝΤΑΣ ΕΥΒΟΙΑ\nΣΥΓΚΡΟΤΗΜΑ ΕΥΡΙΠΟΣ ΠΑΝΕΠΙΣΤΗΜΙΟ ΑΘΗΝΩΝ Υπ ΓΑΒΡΟΓΛΟ...\nΤο ΚΙΝΗΜΑ ΑλΛΑΓΗΣ πιστό στο μήνυμά του......\nΕΠΙΚΑΙΡΗ ΕΡΩΤΗΣΗ "ΔΗΜΟΤΙΚΗ ΑΓΟΡΑ ΧΑΛΚΙΔΑΣ" --- Ακρ...\nΖωντανή μετάδοση της Εκπομπής του Ευρωβουλευτή Νότ...\nΔιαγράφονται διπλές εισφορές, αλλάζουν τα πρόστιμα...\nΗ τελική πρόταση Βασιλειάδη στις ομάδες\nΑΥΡΙΟ ζωντανά στο κανάλι της Βουλής, ο Βουλευτής Ε...\nΠΡΟΤΑΣΗ ΠΥΡΙΝΙΚΟΑΚΑΔΗΜΑΪΚΗΣ ΒΟΜΒΑΣ ΠΟΛΛΩΝ ΜΕΓΑΤΟΝΩ...\n«ΚΑΤΑΣΚΕΥΗ ΔΙΚΤΥΟΥ ΥΔΡΕΥΣΗΣ ΣΤΟΝ ΟΙΚΙΣΜΟ ΒΑΡΥΚΟ ΤΟ...\nΔήλωση Στρατηγού Γ. Επιτήδειου για την έκτακτη Σύν...\nΣτρατηγός Γ. Επιτήδειος στον Πρόεδρο της Αιγυπτιακ...\nΣτρατηγός Γ. Επιτήδειος: «Η Αλβανία παραβιάζει τα ...\nΣτρατηγός Γ. Επιτήδειος: «Το Κοσσυφοπέδιο είναι το...\nΠΥΘΑΓΟΡΕΙΟΣ ΧΟΡΩΔΙΑ - ΠΑΓΚΟΣΜΙΑ ΗΜΕΡΑ ΜΟΥΣΙΚΗΣ 201...\n<< Πρώτα τη νότα ρώτα >>\nΠαραχώρηση ΚΕΓΕ Νέας Αρτάκης στο Δήμο Χαλκιδέων Β...\nΧρηματοδοτήσεις Υπουργείου Εσωτερικών για το πρόγρ...\nΕθνικό Δίκτυο Ιατρικής Ακριβείας στην Ογκολογία\nΠΥΘΑΓΟΡΕΙΟΣ ΑΡΜΟΝΙΑ - ΤΟ ΒΑΠΤΙΣΜΑ...... --- ΦΩΤΟΣ ...\nΕΛ.ΑΣ ΠΟΔΗΛΑΤΑ ΧΑΛΚΙΔΑ\nΕΣΕΙΣ ΘΑ ΕΡΘΕΤΕ ΝΑ ΔΕΙΤΕ ΤΟ ΠΑΓΚΟΣΜΙΟ ΚΥΠΕΛΛΟ ΜΑΖΙ...\nΤμήμα Δικαιοσύνης και Δικαιωμάτων\n«ΕΥΡΩΠΑΪΚΗ ΗΜΕΡΑ ΜΟΥΣΙΚΗΣ»\nΣυνέντευξη Στρατηγού Γ. Επιτήδειου (Ράδιο Νεάπολις...\nΓΙΑ ΕΝΑ ΚΑΦΕ Ή ΚΑΦΕΔΑΚΙ ....... ΕΛΑ ΚΑΙ ΑΠΟ ΕΔΩ......\nΕρώτηση Στρατηγού Γ. Επιτήδειου σε σοσιαλιστή Ευρω...\nΣτρατηγός Γ. Επιτήδειος: «Ο Ερντογάν κατήγγειλε τη...\nΣτρατηγός Γ. Επιτήδειος: «Στήριξη της συμφωνίας με...\nΣτρατηγός Γ. Επιτήδειος: «Ελλάδα και Κύπρος απειλο...\nΣτρατηγός Γ. Επιτήδειος: «Κάθε κράτος οφείλει να π...\nΣτρατηγός Γ. Επιτήδειος: «Η ΕΕ πρέπει να σκληρύνει...\nΣτρατηγός Γ. Επιτήδειος: «Η ΕΕ να σταματήσει τη χρ...\nΣτρατηγός Γ. Επιτήδειος: «Καταπολέμηση της διαφθορ...\nΔημοπράτηση των Συνοδών Έργων του Νέου Νοσοκομείου...\nΟ ΓΑΜΟΣ ΤΟΥ ΚΩΝΣΤΑΝΤΙΝΟΥ ΚΑΙ ΤΗΣ ΟΛΓΑΣ\nΣε αυτό το διαμέρισμα στον Αλιμο κρυβόταν ο Αρτέμη...\nΟλοκληρώθηκε διήμερη εκπαιδευτική επιμόρφωση (45) ...\nΚάμερες στα διόδια και πρόστιμο 100 ευρώ στους παρ...\nΑυτές τις προσφορές τις έχετε δει;;;; Αϊντέεεεεεεε...\nΣυνελήφθησαν (2) άτομα στη Χαλκίδα, κατηγορούμενοι...\nΦεστιβάλ ΔΟΠΠΑΧ 2018 -- ΗΜΕΡΑ 4η --- ΦΩΤΟΣ ---\nΟλοκληρωμένο Πρόγραμμα Ανταποδοτικής Ανακύκλωσης, ...\nΓΥΝΑΙΚΕΙΑ ΕΠΙΧΕΙΡΗΜΑΤΙΚΟΤΗΤΑ ΕΕΕ\nΤο Επιμελητήριο Εύβοιας εκπροσώπησε ο Γενικός Γραμ...\nΤο Σάββατο 9 Ιουνίου, έληξε το Παγκόσμιο πρωτάθλημ...\nΣκοπιανό: Οι γκρίζες ζώνες της συμφωνίας και τα «δ...\nΑνακοίνωση βλάβης στο τηλεφωνικό δίκτυο του Οργανι...\nΤο ΚΙΝΑΛ δεν παίρνει ακόμα θέση για τη συμφωνία\nΣ.Βαρδαρός: Eπαναπροκηρύσσονται 953 θέσεις γιατρών...\nFAZ: «Iστορική στιγμή για τα Βαλκάνια»\nΝέες ρυθμίσεις για τα δάνεια του ΟΕΚ.... διαγραφή ...\nΤέρμα στις καταχρήσεις των εργολάβων… ΕΠΙΤΕΛΟΥΣ......\nΠΡΟΣΚΛΗΣΗ με αφορμή την ΠΑΓΚΟΣΜΙΑ ΗΜΕΡΑ ΜΟΥΣΙΚΗΣ\nΔΡΑΣΤΗΡΙΟΤΗΤΕΣ ΓΥΝΑΙΚΩΝ ΤΟΥ Ι.Ν. ΕΥΑΓΓΕΛΙΣΤΡΙΑΣ ΧΑ...\nΑΛΩΣΗ ΤΗΣ ΠΟΛΗΣ -- ΕΚΔΗΛΩΣΗ ΠΟΛΙΤΙΚΑ ΕΥΒΟΙΑΣ 2018 ...\nΑΝΝΑ ΛΑΜΠΡΟΥ ---- Η ΕΠΙΣΤΡΟΦΗ ---- ΦΩΤΟΣ ---\nΚΑΛΟ ΤΑΞΙΔΙ ΣΕ ΟΛΟΥΣ.... ΚΑΙΝΟΥΡΓΙΟ !!!!\nΔΗΜΟΤΙΚΟ ΣΥΜΒΟΥΛΙΟ ΕΡΕΤΡΙΑ 2018-06-02 --- TO BINTE...\nΔΗΜΟΤΙΚΟ ΣΥΜΒΟΥΛΙΟ ΕΡΕΤΡΙΑ 2018-06-02 ΑΙΤΗΜΑ ΠΟΛΙ...\nΕΛΕΥΘΕΡΗ ΠΑΤΡΙΔΑ - ΠΑΡΟΥΣΙΑΣΗ ΩΡΩΠΟΣ ΜΑΪΟΣ 2018 --...\nΕπίσκεψη Δημάρχου Χαλκιδέων σε Δημοτικά Σχολεία\nΣυνελήφθη υπάλληλος Δήμου Ευβοίας για παθητική δωρ...\nΕΓΚΡΙΣΗ ΠΟΣΟΥ 624.574 ΕΥΡΩ ΓΙΑ ΤΗΝ ΑΠΟΚΑΤΑΣΤΑΣΗ ΤΟ...\nΕξιχνιάσθηκαν (22) κλοπές – διαρρήξεις & (3) απόπε...\nΠαρουσίαση βιβλίου της Άννας Λάμπρου στο Δημαρχιακ...\nΓΕΝΙΚΟ ΝΟΣΟΚΟΜΕΙΟ ΧΑΛΚΙΔΑΣ - ΤΖΑΦΕΡΟΣ ΠΑΝΑΓΙΩΤΗΣ\nΕπεκτάθηκε και στην πόλη της Χαλκίδας ο επιτυχημέν...\nΦεστιβάλ ΔΟΠΠΑΧ 2018 -- ΗΜΕΡΑ 3η --- ΦΩΤΟΣ ---\nAcropolis Jet Raid 2018 στην Αρτάκη\nΦεστιβάλ ΔΟΠΠΑΧ 2018 -- ΗΜΕΡΑ 2η --- ΦΩΤΟΣ ---\nΠλήθος κόσμου στην έναρξη του Φεστιβάλ του ΔΟΠΠΑΧ\nΝικόλαος Μαυραγάνης ---Η Χαλκίδα ΑΠΟΚΤΑ ΔΙΚΤΥΟ ΦΥΣ...\nΕΧΕΤΕ ΠΑΕΙ ΣΤΑ ΑΣΤΕΡΑΚΙΑ ΤΗΣ ΑΙΔΗΨΟΥ ;;;;;\nHotel Viana - ΛΟΥΤΡΑ ΑΙΔΗΨΟΥ - Η ΕΠΙΛΟΓΗ ΜΑΣ\nΝΙΚΟΣ ΜΑΥΡΑΓΑΝΗΣ Υπ. ΣΤΗΝ 17η ΠΑΝ. ΕΠΙΜΕΛΗΤΗΡΙΑΚΗ ...\nΟ Υπουργός Αγροτικής Ανάπτυξης και Τροφίμων κ. Βαγ...\nΕΛΕΥΘΕΡΗ ΠΑΤΡΙΔΑ ΣΤΟΝ ΩΡΩΠΟ... -- ΦΩΤΟΣ ---\n17η ΠΑΝΕΛΛΗΝΙΑ ΕΠΙΜΕΛΗΤΗΡΙΑΚΗ ΣΥΝΔΙΑΣΚΕΨΗ ΜΕΤΑΦΟΡΩ...\nΠΑΤΡΙΑΡΧΗΣ ΒΑΡΘΟΛΟΜΑΙΟΣ ΑΙΔΗΨΟΣ 2018 --- ΦΩΤΟΣ --...\nΠΑΤΡΙΑΡΧΗΣ ΒΑΡΘΟΛΟΜΑΙΟΣ ΑΙΔΗΨΟΣ 2018 - ΠΛΑΝΑ ΒΙΝΤΕ...


Φιλαρέτη: Μεγάλη Παρασκευή. Η άκρα ταπείνωση, για χάρη μας: Θεός, γυμνός και εσταυρωμένος!\nΜεγάλη Παρασκευή. Η άκρα ταπείνωση, για χάρη μας: Θεός, γυμνός και εσταυρωμένος!\nΗ "Άκρα Ταπείνωσις" εικονογραφείται στην παράδοσή μας. Είναι η Εικόνα που δείχνει την κατάληξη του μαρτυρίου στο οποίο υποβλήθηκε ο Χριστός από την σκληρότητα της κοσμικής εξουσίας.\nΗ εικόνα αυτή παρουσιάζει σε προτομή τον Χριστό νεκρό, γυμνό, σε όρθια στάση, μέσα σε σαρκοφάγο-τάφο που κρύβει το σώμα του από τη μέση και κάτω. Σπάνια εικονίζεται ολόσωμος. Τα χέρια του, αδύναμα, σταυρώνονται μπροστά ή πέφτουν ελεύθερα προς τα κάτω, κι είναι ολοφάνεροι πάνω τους οι "τύποι των ήλων". Τα μάτια Του είναι κλειστά, και το κεφάλι Του γέρνει ελαφρά ενώ τα μαλλιά του, πέφτουν στους ώμους. Φαίνεται καθαρά κι η πληγή από τον λογχισμό στην δεξιά Του πλευρά, από την οποία τρέχει ακόμη αίμα και νερό (πηγή).\nΣτον εσπερινό της Μεγάλης Πέμπτης μαθαίνουμε ότι "Τη αγία και Μεγάλη Παρασκευή τα άγια και σωτήρια και φρικτά πάθη του Κυρίου και Θεού και Σωτήρος ημών Ιησού Χριστού επιτελούμεν.τους εμπτυσμούς, τα ραπίσματα, τα κολαφίσματα, τας ύβρεις, τους γέλωτας, την πορφυράν χλαίναν, τον κάλαμον, τον σπόγγον, το όξος, τους ήλους, την λόγχην, και προ πάντων τον Σταυρόν και τον θάνατον, όν δι' ημάς εκών κατεδέξατο. έτι δε και την του ευγνώμονος ληστού, του συσταυρωθέντος αυτώ, σωτήριον εν τω Σταυρώ ομολογίαν"\nΠώς φτάσαμε ως εδώ! Ο φόβος από το κήρυγμα της αγάπης, οδήγησε τους άρχοντες της εποχής στην ολοκληρωτική εξουδετέρωση του διδασκάλου, που ανήγγειλε την βασιλεία της αγάπης. Φόβος και τρόμος κατέλαβε τον κόσμο, που είδε την μανία των αρχόντων για την υλοποίηση της τιμωρίας και της εκδίκησης . Άλλοι από τους μαθητές του Χριστού κρύφτηκαν, άλλοι τον αρνήθηκαν. Άλλοι φανερώθηκαν, μη αντέχοντας την βία, την σκληροκαρδία και το μίσος της εξουσίας των ανθρώπων. Και διακήρυξαν με τον τρόπο τους πως το μήνυμα της αγάπης είναι αθάνατο και πως θα ζήσει, άσχετα από την μανία και την εκδίκηση.\nΕμείς, σήμερα, που αναβιώνουμε εκείνες τις ώρες μέσα από τις ακολουθίες μας, βλέπουμε πως ο κόσμος κάνει ξανά και ξανά τα ίδια λάθη. Και οι ισχυροί πάντα θα θέλουν να κρατάνε τα ηνία του κόσμου. Ενός κόσμου από τον οποίο και αυτοί θα φύγουν. Όμως οι σπίθες της αγάπης που κήρυξε ο Χριστός δεν σβήνουν.\nΚάθε χρόνο, την νύχτα της μεγάλης Πέμπτης, και πριν να ξημερώσει η Μεγάλη Παρασκευή, γίνεται ο στολισμός του Επιταφίου στις εκκλησίες, σ' ένα συμβολισμό (στο μέτρο του ανθρώπου), κήδευσης αγαπημένου. Και το πρωί (της Μεγάλης Παρασκευής), ψάλλονται οι Μεγάλες Ώρες (πρώτη, τρίτη, έκτη και ενάτη, κατ' αναλογίαν προς την κλιμάκωση του μαρτυρίου του Χριστού), που περιέχουν ψαλμούς και τροπάρια, Αποστολικά και Ευαγγελικά αποσπάσματα και Ευχές. Ακολουθεί ο Εσπερινός της Μεγάλης Παρασκευής και γίνεται η Αποκαθήλωση του Εσταυρωμένου, που τοποθετείται στο Ιερό Κουβούκλιο. [Σ' ένα ύφασμα, πάνω στο οποίο έχει κεντηθεί ή ζωγραφιστεί ο Κύριος, νεκρός, και λέγεται Επιτάφιος. (Θαυμαστή είναι και η εικονογράφηση του Επιταφίου Θρήνου, που ως ανθρώπινη στιγμή αγγίζει την ψυχή μας, κάθε φορά που θρηνούμε την απώλεια ενός δικού μας ανθρώπου)]. Ασύλληπτο, ωστόσο, παραμένει για τον ανθρώπινο νου, το Θείον Πάθος.\nΗ υμνολογία της Εκκλησίας είναι σχετική με την ταφή του Κυρίου από τους Ιωσήφ και Νικόδημο και την κάθοδο της ψυχής Του στα σκοτεινά βασίλεια του Άδη.\n"Έκαστον μέλος τῆς ἁγίας σου σαρκός, ἀτιμίαν δι' ἡμᾶς ὑπέμεινε, τὰς ἀκάνθας ἡ κεφαλή, ἡ ὄψις τὰ ἐμπτύσματα, αἱ σιαγόνες τὰ ῥαπίσματα, τὸ στόμα τὴν ἐν ὄξει κερασθεῖσαν χολὴν τῇ γεύσει, τὰ ὦτα τὰς δυσσεβεῖς βλασφημίας. Ὁ νῶτος τὴν φραγγέλωσιν, καὶ ἡ χεὶρ τὸν κάλαμον, αἱ τοῦ ὅλου σώματος ἐκτάσεις ἐν τῷ σταυρῷ, τὰ ἄρθρα τοὺς ἥλους, καὶ ἡ πλευρὰ τὴν λόγχην. Ὁ παθὼν ὑπὲρ ἡμῶν, καὶ παθῶν ἐλευθερώσας ἡμᾶς. Ὁ συγκαταβὰς ἡμῖν φιλανθρωπίᾳ, καὶ ἀνυψώσας ἡμᾶς, παντοδύναμε Σωτήρ, ἐλέησον ἡμᾶς".\n'' Κύριε αναβαίνοντός σου εν τω σταυρώ, φόβος και τρόμος επέπεσε τη κτίσει. Και την γήν μεν εκώλυες καταπιείν τους σταυρούντας σε , τω δε ΄Αδη επέτρεπες αναπέμπειν τους δεσμίους είς αναγέννησιν βροτών. Κριτά ζώντων και νεκρών , ζωήν ήλθες παρασχείν και ού θάνατον , Φιλάνθρωπε δόξα σοι. ''\nΤο βράδυ της Μεγάλης Παρασκευής ψάλλεται ο όρθρος του Μεγάλου Σαββάτου και περιφέρεται ο στολισμένος Επιτάφιος στους δρόμους εντός της Ενορίας, για να επιστρέψει τελικά στον Ναό όπου και γίνεται η προσκύνησή του από τους πιστούς.\nΚατά την έξοδο του Επιταφίου [στας ρύμας (=δρόμους) που λέει και ο Παπαδιαμάντης], ψάλλεται το:\nκαι το καταπέτασμα του ναού διαρραγέν,\nτω του Σωτήρος θανάτω,\nο Ιωσήφ θεασάμενος,\nπροσήλθε τω Πιλάτω και καθικετεύει λέγων˙\nδος μοι τούτον τον ξένον, ίνα κρύψω εν τάφω,\nος ως ξένος ουκ έχει την κεφαλήν που κλίναι˙\nον η Μήτηρ καθορώσα νεκρωθέντα εβόα˙\n¨"Ω Υιέ και Θεέ μου, ει και τα σπλάγχνα τιτρώσκομαι,\nκαι καρδίαν σπαράττομαι, νεκρόν σε καθορώσα,\nΚαι τούτοις τοίνυν τοις λόγοις δυσωπών τον Πιλάτον\nΠόσο αδέξιος και μικρός αισθάνεται ο άνθρωπος σήμερα, να μιλήσει για τούτη, την Θεία Θυσία!\nΟδεύουμε προς την Ανάσταση του Χριστού, που η πρώτη της αναγγελία θα γίνει από Άγγελο στις μυροφόρες, την επόμενη μέρα.\nΑναρτήθηκε από Filareti στις 6:52 π.μ.\nΕτικέτες Μεγάλη Παρασκευή, Σταύρωση του Χριστού


Η ΙΕΡΗ ΤΡΙΑΔΑ | Πύλη Ιάσωνος και Ρέας\nΗ ΙΕΡΗ ΤΡΙΑΔΑ\nΑτέρμων ΚΙΝΗΣΗ και Αέναη ΖΩΗ συνεργαζόμενες μετά Θειοτάτης ΕΝΕΡΓΕΙΑΣ διαμορφώνουν τους Κόσμους (έλεγε ο πυθαγόρειος φιλόσοφος Σπ. Νάγος).\nΑπό την ανωτέρω φράση συνάγεται ότι η διαμόρφωση των Κόσμων του Απείρου είναι αποτέλεσμα της συνεργασίας της ατέρμονης ΚΙΝΗΣΕΩΣ και της αέναης ΖΩΗΣ μετά της θειοτάτης ΕΝΕΡΓΕΙΑΣ οι οποίοι συνιστούν την ιερή τριάδα κατά την κοσμοθέαση των Πυθαγορείων. Η ιερή αυτή τριάδα εμπεριέχει την δράση του Πατρός, της Μητρός και του Υιού από την οποία εκπορεύτηκε το Σύμπαν.\nΣτο σημείο αυτό πρέπει να διευκρινιστεί ότι οι όροι Φύση, Σύμπαν και Παν ή μέγα Παν είναι ταυτόσημοι ενώ ο όρος Κόσμος που σημαίνει διάκοσμος είναι κάτι διαφορετικό. Κόσμοι είναι τα επιμέρους τμήματα της Φύσεως τα οποία διαφέρουν μεταξύ τους, ανάλογα με την αφετηρία της διαμορφώσεώς τους κατά την πορεία εξελίξεως του Σύμπαντος.\nΟ ΠΑΤΗΡ ΚΑΙ Η ΜΗΤΗΡ\nΟ ΠΑΤΗΡ είναι το Αυθύπαρκτο Αρχικό Αίτιο του Χάους, είναι τάση προς μεταβολή της ουσίας του Χάους η οποία συνετέλεσε στην εκπόρευση του μεγάλου Παντός (της Φύσεως), είναι η ατέρμον ΚΙΝΗΣΗ του Παντός, η οποία ουδέποτε καταπαύει την δράση της, και η οποία έχει ως αποτέλεσμα την τάση προς εκδήλωση των Ιερών Δραμάτων της ατέρμονης εξελικτικής πορείας του θείου Απείρου (της Φύσεως) είναι τέλος ο νόμος της κινήσεως της Δυάδας των Πυθαγορείων.\nΣυνεπώς η εκδήλωση του Πατρός υπάρχει τόσο στην προ της εκπορεύσεως της Φύσεως κατάσταση (το Χάος) όσο και σε όλες τις εξελικτικές βαθμίδες της Φύσεως. Έτσι βλέπουμε ότι υπάρχει στο Χάος ως η τάση προς μεταβολή η οποία προκάλεσε την εκπόρευση της Φύσεως εκ του Χάους. Υπάρχει στην Φύση ως νόμος της κινήσεως στα άτομα της Ατομικής ουσίας (υλικής ουσίας) της Φύσεως. Εκ του Πατρός εκδηλώνεται ο Νόμος της Παραγωγικότητας ο οποίος αποτελεί το θεμέλιο της εκδηλώσεως όλων των νόμων της Φύσεως και της προς τα πρόσω πορείας ολοκλήρου της Φύσεως. Ο Νόμος της Παραγωγικότητας είναι εκείνος ο οποίος καθιστά την Φύση άπειρη και ατελεύτητη στις ενέργειες της. Με την δράση αυτού του νόμου κάθε ενέργεια της Φύσεως γίνεται το αίτιο εκδήλωσης και λειτουργίας άλλων εκδηλώσεων και λειτουργιών της μεγαλύτερης δυναμικότητας. Στην δράση αυτού του νόμου οφείλονται τα παράγωγα των πρωταρχικών νόμων. Επίσης στην δράση αυτού του νόμου οφείλεται το ατελεύτητο της ύπαρξης και λειτουργίας των αϊδίων ουσιών της Φύσεως και συνεπώς του θείου Απείρου.\nΗ ΜΗΤΗΡ είναι η δύναμη η οποία προκάλεσε την εκδήλωση του Αυθύπαρκτου Αρχικού Αιτίου και έφερε στο Είναι του το Χάος και ακολούθως εκ του Χάους την Φύση, είναι η εκδήλωση του απείρου φαινομένου ΚΑΛΟΥΣ του μεγάλου Παντός (της Φύσεως) ως και του κάλους των κόσμων και των μορφών του και η εκδήλωση της αέναης ΖΩΗΣ του θείου Απείρου, η οποία έχει ως αποτέλεσμα την εμφάνιση του Είναι των Ιερών Δραμάτων της ατέρμονης εξελικτικής πορείας του θείου Απείρου είναι τέλος ο ΝΟΜΟΣ ΤΗΣ ΖΩΗΣ της Δυάδας των Πυθαγορείων. Συνεπώς η δράση της Μητρός υπάρχει τόσο στην προ της εκπορεύσεως της Φύσεως κατάσταση (το Χάος) όσο και σε όλες τις εξελικτικές βαθμίδες της Φύσεως. Έτσι βλέπουμε ότι υπάρχει στο Χάος ως η δύναμη που προκαλεί την τάση προς μεταβολή για την εκπόρευση της Φύσεως εκ του Χάους. Υπάρχει στην Φύση ως ΝΟΜΟΣ ΤΗΣ ΖΩΗΣ στα άτομα της Ατομικής ουσίας (υλικής ουσίας) της Φύσεως. Εκ της Μητρός εκδηλώνονται όλες οι μορφές της φύσεως και το άπειρο φαινόμενο κάλος αυτών των μορφών. Ένας εκ των σημαντικότερων Νόμων της Φύσεως είναι ο νόμος της μορφής ο οποίος αποτελεί το θεμέλιο της μορφικής υποστάσεως της Φύσεως τόσο της υλικής όσο και της πνευματικής. Χωρίς την μορφική του υπόσταση το Σύμπαν δεν θα μπορούσε να εκδηλώσει ούτε το άπειρο φαινόμενο κάλος του, ούτε τα ιερά δράματα της εξελικτικής του πορείας και τέλος ούτε τον σκοπό και προορισμό του μέσω της προς τα πρόσω πορείας του. Από την Μητέρα απορρέει η έννοια του κάλους της Φύσεως τόσο της εξωτερικής εμφανίσεως των μορφών όσο και των εσωτερικών δυνάμεων αυτών. αλλά τι είναι κάλος; Κάλλος έχει η μορφή εκείνη της οποίας τα μέρη αποτελούν αρμονίαν προς το σύνολον της. Η απόλυτη έννοια του Κάλους είναι αποτέλεσμα της αρμονικής συλλειτουργίας των εσωτερικών δυνάμεων της μορφής και προς την εξωτερική αυτής.\nΟ ΠΑΤΗΡ (νόμος της Κινήσεως) και η ΜΗΤΗΡ (νόμος της Ζωής) εκδηλώνονται στο θείο Άπειρο σε μια αιωνίως αδιάσπαστη μεταξύ τους σύζευξη και συνιστούν το άπειρο πλήθος των ΑΤΟΜΩΝ της Ατομικής Ουσίας της Φύσεως. Γι’ αυτό η Ατομική Ουσία της Φύσεως χαρακτηρίστηκε από τους μύστες των αρχαίων μυστηρίων Θεία Αγάπη διότι μεταξύ των δύο στοιχείων της Κινήσεως (του Πατρός) και Ζωής (της Μητρός) εκδηλώνεται πράξη αγάπης η οποία καθίσταται και η αιτία της εκκολάψεώς όλων των μορφών και των νόμων της Φύσεως.\nΗ Ατομική Ουσία, ως εκ της φύσεώς της, είναι δίφυλη έχουσα εν εκδηλώσει τους νόμους της Κινήσεως (δράση του Πατρός) και της Ζωής (δράση της Μητρός) ταυτόχρονα. Γι’ αυτό οι Πυθαγόρειοι την χαρακτήρισαν Μονάδα δύο ή Δυάδα και επειδή το πλήθος των ατόμων αυτής της ουσίας δεν δύναται να προσδιοριστεί (δηλαδή είναι άπειρο) την χαρακτήρισαν επιπλέον ως Αόριστη Δυάδα. Η Αόριστη Δυάδα είναι η Ατομική ή Μεριστή Ουσία η οποία με το Είναι() της αποτελεί την ΥΛΙΚΗ (σε πρώτη προσέγγιση) ουσία της Φύσεως. Οι Πυθαγόρειοι χαρακτήριζαν την Αόριστη Δυάδα ως άρτιο και άπειρο αριθμό γιατί η ουσία αυτή και οι παράγωγοι εξ αυτής νόμοι συνιστούν το άπειρο πλήθος των αρτίων αριθμών (Μονάδων) της Πυθαγορείου αριθμολογίας. Η αόριστη Δυάδα είναι η μητέρα των κόσμων, το θήλυ της δημιουργίας και ο παθητικός παράγων των κόσμων γιατί υπόκειται στις ενεργητικές επιδράσεις της άλλης ουσίας της Συνεχούς προκειμένου να συγκροτηθούν οι μορφές.\nΗ ουσία αυτή χαρακτηρίζεται ως αΐδιος() δηλαδή ουσία μη έχουσα αρχή και τέλος γιατί εκπορεύτηκε εκ του Χάους, που σημαίνει ότι δεν έχει αρχή (αφού και το Χάος θεωρείται ότι δεν έχει αρχή) και δεν έχει τέλος γιατί μετά την έξοδό της εκ του Χάους οι δυναμικότητές της συνεχώς και απείρως αυξάνουν (χωρίς τέλος). Τα Άτομα της αΐδιας ατομικής ουσίας ο Σπ. Νάγος τα χαρακτηρίζει ως «αφ’ εαυτών αεί κινούμενα και ζώντα Είναι». Δηλαδή τα χαρακτηρίζει ως υπάρξεις (Είναι) οι οποίες από μόνες τους (αφ’ εαυτών) και ατελεύτητα (αεί) έχουν και θα έχουν εκδηλωμένους τους Νόμους της Κινήσεως (κινούμενα) και της Ζωής (ζώντα). Τα Άτομα της ατομικής ουσίας δεν έχουν συνέχεια (δηλαδή άμεση σύνδεση) προς την συνεχή ουσία του Απείρου αλλά απλώς βρίσκονται εντός της συνεχούς ουσίας με την οποία συλλειτουργούν και αλληλεπιδρούν.\nΟ Νόμος της Κινήσεως του Ατόμου της Ατομικής Ουσίας εκδηλώνεται ως τάση προς μετατόπιση στο χώρο και ως στροβιλισμός των υλικών μορφών του απείρου. Ο Νόμος της Ζωής του Ατόμου της Ατομικής Ουσίας είναι αυτός που εμφανίζει την εκδήλωση της υπάρξεως των Ατόμων της Ατομικής Ουσίας στην Φύση. Οι Νόμοι της Κινήσεως και της Ζωής εκδηλώνονται ως συστολή και διαστολή. Δια της διαστολής το Άτομο της ατομικής ουσίας εκδηλώνει διαρκώς και νέες δυνάμεις, ενώ δια της συστολής τείνει να διατηρήσει τις δυνάμεις του που έχει εκδηλώσει. Η διαστολή και η συστολή του Ατόμου λαμβάνει την έννοια της έλξεως αλλά και της απώσεως αντίστοιχα στις μορφές στις οποίες συμμετέχει.\nΤα Άτομα της ατομικής ουσίας νοούνται ως στιγμές (δηλαδή ως μαθηματικά σημεία χωρίς διαστάσεις) και έχουν κέντρο και περιφέρεια. Κέντρο είναι η δύναμη του ατόμου και έχει ως πρωταρχική του εκδήλωση τον Νόμο της Κινήσεως ενώ Περιφέρεια είναι αυτό τούτο το Είναι του ατόμου δηλαδή αυτό που εμφανίζει την εκδηλωμένη ύπαρξή του στην Φύση και το οποίο Είναι έχει την έννοια του Νόμου της Ζωής(). Με την δράση του Νόμου της Κινήσεως από το Είναι του Ατόμου (Νόμος της Ζωής) έχουμε την εκδήλωση ενός νέου νόμου, του Νόμου της Θερμότητας. Η Θερμότητα αποτελεί την φυγόκεντρο*() δύναμη του ατόμου, ενώ η Κίνηση αποτελεί την κεντρομόλο* δύναμή του. Η ισόρροπη δράση αυτών των Νόμων της Κινήσεως και Ζωής, με την συμβολή του Νόμου της Ενεργείας της συνεχούς ουσίας αποτελούν το κέντρο ισορροπίας των κόσμων και των καθέκαστα μορφών τους.\nΗ λέξη Άτομο της ατομικής ουσίας δεν ταυτίζεται εννοιολογικά με τα γνωστά μας από την φυσική άτομα (ή στοιχεία) ούτε με τα στοιχειώδη σωματίδια των ατόμων (ηλεκτρόνια, πρωτόνια κλπ). Επίσης δεν είναι γνωστό ποια σχέση έχουν τα Άτομα της ατομικής ουσίας (τα οποία, ως φαίνεται, η επιστήμη δεν τα έχει ανακαλύψει ακόμα) με τα κουώρκς που είναι οι δομικοί λίθοι των στοιχειωδών σωματιδίων και τα οποία η επιστήμη ανακάλυψε σχετικά πρόσφατα. Τα αναφερόμενα στο κείμενο Άτομα της ατομικής ουσίας ή κατ’ άλλους “Άτομα των φιλοσόφων” είναι τα στοιχειώδη δομικά στοιχεία όλων των υλικών υποστάσεων του Σύμπαντος και το σύνολο αυτών των ατόμων είναι αυτό που στο κείμενο χαρακτηρίζεται ως ατομική ή μεριστή ουσία. Τα Άτομα αυτά της ατομικής ουσίας είναι πραγματικά άτμητα ενώ τα άτομα που μας είναι γνωστά από την φυσική διασπώνται. Συνεπώς δεν υπάρχει καμιά ταύτιση των Ατόμων της Ατομικής (ή μεριστής κατά Πλάτωνα) Ουσίας.\nΜε την εκδήλωση της ατομικής ουσίας εκ του Χάους προκαλείται η εκδήλωση της άλλης ουσίας της Συνεχούς (ή αμέριστης κατά Πλάτωνα) ουσίας ή Μονάδος των Πυθαγορείων. Συνεπώς η εκδήλωση της Συνεχούς ουσίας στην Φύση είναι μεταγενέστερη της εκδηλώσεως της Ατομικής ουσίας.\nΟ ΥΙΟΣ είναι δράση του Αυθύπαρκτου Αρχικού Αίτιου ώστε να εκδηλωθεί το Χάος, είναι η δράση της τάσεως προς μεταβολή της ουσίας της ουσίας του Χάους προς εκδήλωση της Φύσεως, είναι ο συνθετικός και αποσυνθετικός Λόγος των μορφών του μεγάλου Παντός και συνεπώς ο ατελεύτητα μεταμορφωτικός Λόγος αυτών, είναι η θειοτάτη ΕΝΕΡΓΕΙΑ του θείου Απείρου η οποία έχει ως αποτέλεσμα την δράση προς εκδήλωση των Ιερών Δραμάτων της ατέρμονης εξελικτικής πορείας του θείου Απείρου είναι τέλος ο ΝΟΜΟΣ ΤΗΣ ΕΝΕΡΓΕΙΑΣ της Μονάδας των Πυθαγορείων. Εκ των προαναφερθέντων συνάγεται ότι η δράση του Υιού υπάρχει τόσο στην προ της εκπορεύσεως της Φύσεως κατάσταση (το Χάος) όσο και σε όλες τις εξελικτικές βαθμίδες της Φύσεως. Έτσι βλέπουμε ότι υπάρχει στο Χάος ως η δράση που προκαλεί η τάση προς μεταβολή και η οποία έχει ως αποτέλεσμα την εκπόρευση της Φύσεως εκ του Χάους. Υπάρχει στην Φύση ως ΝΟΜΟΣ ΤΗΣ ΕΝΕΡΓΕΙΑΣ ο οποίος με την δράση στα άτομα της Ατομικής ουσίας (υλικής ουσίας) της Φύσεως προκαλεί αλλά και συμμετέχει στην συγκρότηση των Μορφών, αλλά και την αποσύνθεση αυτών ως και την εκ νέου σύνθεση αυτών σε νέες εντελέστερες μορφές διότι αυτός είναι ο σκοπός της Φύσεως δηλαδή εκδηλώνεται (όπως προαναφέρθηκε) ως ο συνθετικός και αποσυνθετικός λόγος των μορφών και συνεπώς ο αιώνια μεταμορφωτικός λόγος αυτών. Η εκπνευμάτωση της ύλης (πρώτο ιερό δράμα της εξελικτικής πορείας της Φύσεως) είναι αποτέλεσμα όχι μόνον της δράσεως του Υιού αλλά και της συμμετοχής του τόσο στον σχηματισμό της Ψυχής όσο και στην εξ αυτού συγκρότηση των οργανισμών των πνευματικών οντοτήτων. Το Πνεύμα και η εξέλιξή του οφείλεται στην δράση του Υιού.\nΣυνεπώς στην εκδηλωμένη Φύση ο Υιός (νόμος της Ενεργείας) ή Μονάδα των Πυθαγορείων εκδηλώνεται ως μια διαρκής δράση η οποία συνθέτει τα άτομα της ατομικής ουσίας προς σχηματισμό των μορφών του Απείρου και συνιστά την Μονάδα των Πυθαγορείων.\nΗ Μονάδα ή Μονάδα 3 είναι η αΐδια Συνεχής Ουσία η οποία με το Είναι της αποτελεί τον ουσιαστικό χώρο εντός του οποίου έρχονται για να ενεργήσουν τα Άτομα της ατομικής ουσίας. Οι Πυθαγόρειοι χαρακτήριζαν την Μονάδα ως περιττό και άπειρο αριθμό γιατί η ουσία αυτή και οι παράγωγοι εξ αυτής νόμοι συνιστούν το άπειρο πλήθος των περιττών αριθμών (Μονάδων) της Πυθαγορείου αριθμολογίας. Η Συνεχής Ουσία είναι ο πατέρας των κόσμων, το άρρεν της δημιουργίας και ο ενεργητικός παράγων των κόσμων γιατί με τη δράση του επί της άλλης ουσίας της ατομικής προκαλεί την συγκρότηση των μορφών αλλά και την αποσύνθεση αυτών, είναι δηλαδή ο Συνθετικός και Αποσυνθετικός Λόγος των μορφών και συνεπώς είναι ο ατελεύτητα Μεταμορφωτικός Λόγος αυτών. Η Συνεχής (ή Αμέριστη) ουσία ή Μονάδα ή Μονάδα 3 ορίζεται ως το άπειρο περιέχον εντός του οποίου τα πάντα γίνονται και είναι συνεχής προς τον εαυτόν της, σε αντίθεση με την άλλη ουσία την ατομική.\nΤην Συνεχή Ουσία οι Ορφικοί την αποκαλούσαν «αιθέρα» ή «αίεν εν» (το πάντοτε εν) δηλαδή το αμέριστο, ο Ησίοδος (που απηχούσε τις απόψεις των Ελευσινίων μυστηρίων) «έρωτα» για να καταδείξει την γονιμοποιό του ικανότητα, ο Ηράκλειτος και οι Στωικοί «Λόγο» με την έννοια του αιτίου.\nΤην αΐδια Συνεχή Ουσία ο Σπ. Νάγος την χαρακτηρίζει ως αφ’ εαυτού αεί εν συνεχεία ενεργούν Είναι δηλαδή την χαρακτηρίζει ως ύπαρξη (Είναι) η οποία από μόνη της (αφ’ εαυτής) και ατελεύτητα (αεί) έχει εκδηλωμένο τον Νόμο της Ενεργείας (ενεργούν) και η οποία εξασφαλίζει την συνέχεια του άπειρου.\nΑλλά τι είναι η συνεχής ουσία μέσα στο Σύμπαν; Η απάντηση στο ερώτημα αυτό θα δοθεί περιγραφικά: Συνεχής ουσία είναι: ο πανταχού παρών και τα πάντα πληρών, ο Λόγος της δημιουργίας και υπάρξεως των μορφών του απείρου, η Ανάγκη η οποία περικυκλώνει τον Κόσμο (κατά τον Πυθαγόρα), την οποία ούτε οι Θεοί αντιμάχονται (κατά τον Πιττακό) και που όλα κατ’ ανάγκη γίνονται (κατά τον Δημόκριτο), είναι, τέλος, το παγκόσμιο Πυρ από το οποίο όλη η Φύση αναγεννάται.\nΟι Έλληνες στα μυστήριά τους παρέστησαν την δράση του Υιού δια του Έρωτος εκ της δράσεως του οποίου γεννήθηκαν οι Θεοί, υπέρτατος των οποίων κατέστη ο Θεός Ζευς εκ κεφαλής του οποίου γεννήθηκε πάνοπλος η Θεά Αθηνά, Θεά της Σοφίας. Εξ αυτού συνάγεται ότι η ΣΟΦΙΑ προήλθε από την δράση του τρίτου στοιχείου της δημιουργίας.\nΗ ΙΕΡΗ ΤΡΙΑΔΑ ΤΩΝ ΠΥΘΑΓΟΡΕΙΩΝ\nΤΟ ΙΣΟΠΛΕΥΡΟ ΤΡΙΓΩΝΟ\nΟ Πατήρ, η Μήτηρ και ο Υιός κατά την δράση τους ως συνεργαζόμενοι νόμοι αντίστοιχα της Κινήσεως, της Ζωής και της Ενέργειας συνιστούν ένα ΙΣΟΠΛΕΥΡΟ ΤΡΙΓΩΝΟ το οποίο περιέχει τους νόμους της Κινήσεως (1), Ζωής (2) και Ενέργειας (3) ως εξής:\n1 . . 2\nΘΕΜΕΛΙΩΤΙΚΟ τρίγωνο, γιατί δείχνει την συνάντηση και συνεργασία της ΔΥΑΔΑΣ, η οποία έχει δυο ενεργητικούς παράγοντες, τους νόμους της Κινήσεως (1) και της Ζωής (2) και της ΜΟΝΑΔΟΣ, η οποία έχει έναν ενεργητικό παράγοντα τον νόμο της Ενέργειας (3). Αποτέλεσμα αυτής της συνεργασίας είναι ένα νέο γεγονός η σύσταση της Μορφής ή Νόμος της Μορφής ή Μονάδα τέσσαρα (4) των Πυθαγορείων.\n(1) . . (2)\nΤο τρίγωνο χαρακτηρίζεται θεμελιωτικό αφενός μεν γιατί περιλαμβάνει τις δύο ουσίες της Φύσεως (Ατομική και Συνεχής) οι οποίες αποτελούν τα θεμέλια της Φύσεως αφετέρου δε γιατί το παραγωγικό αποτέλεσμα της συνεργασίας των δύο ουσιών στο τρίγωνο αυτό είναι οι Μορφές της Φύσεως οι οποίες επίσης αποτελούν το θεμέλιο των Κόσμων αφού μέσω των μορφών οι δύο αΐδιες ουσίες να εξελίσσονται απείρως. Οι Πυθαγόρειοι χαρακτήριζαν ότι η συνεργασία της Αόριστης Δυάδας μετά της Μονάδας συνιστά το άπειρο πλήθος των αρτιοπερίσσων αριθμών (Μονάδων) της Πυθαγορείου αριθμολογίας.\nΜΕΤΑΜΟΡΦΩΤΙΚΟ τρίγωνο, γιατί οι Μορφές παρέχουν την δυνατότητα της αύξησης των δυναμικοτήτων των αϊδίων ουσιών με την ατελεύτητη μεταμόρφωση των Μορφών που συνιστούν. Συγκεκριμένα: α) οι αΐδιες ουσίες συνιστούν Μορφές οι οποίες (μορφές) όταν εξαντλήσουν την δυνατότητα τους για περαιτέρω εξέλιξη δηλαδή αύξηση των δυναμικοτήτων των αϊδίων ουσιών τους τότε αποσυντίθενται και β) οι αΐδιες ουσίες των αποσυντεθεισών μορφών συνθέτουν νέες εντελέστερες μορφές οι οποίες εξελίσσονται περαιτέρω (δηλαδή έχουμε επιπρόσθετη αύξηση των δυναμικοτήτων των αϊδίων ουσιών τους) και αυτές όταν εξαντλήσουν την δυνατότητα τους για περαιτέρω εξέλιξη τότε αποσυντίθενται εκ νέου κ.ο.κ.\nΌπως είδαμε ανωτέρω οι Πυθαγόρειοι χαρακτήριζαν την Αόριστη Δυάδα ως άρτιο και άπειρο αριθμό και την Μονάδα ως περιττό και άπειρο αριθμό ενώ η συλλειτουργία της Δυάδας μετά της Μονάδος έλεγαν ότι συνιστά το άπειρο πλήθος των αρτιοπερίσσων αριθμών δια των οποίων συγκροτούνται όλοι οι κόσμοι.\nΗ ΧΡΙΣΤΙΑΝΙΚΗ ΑΓΙΑ ΤΡΙΑΔΑ\nΗ χριστιανική Αγία Τριάδα «ο Πατήρ, το Άγιο Πνεύμα και ο Υιός» είναι ολοφάνερο ότι αναφέρεται στην ιερή τριάδα των Πυθαγορείων με μια μικρή, εκ πρώτης όψεως, διαφορά η οποία όμως είναι ουσιώδης. Δεν περιλαμβάνει την Μητέρα, προφανώς λόγω του υποβαθμίσεως της γυναικός γενικά στον χριστιανισμό, και την αντικατάστασή της με το «Άγιο» Πνεύμα. Αλλά το Πνεύμα, κατά τους Πυθαγορείους, είναι εκδήλωση του Υιού και συνεπώς η ονομασία της μίας υποστάσεως (του «αγίου» Πνεύματος) της τρισυπόστατης θεότητας ουσιαστικά την ταυτίζει με τον Υιό αποτελεί και την ουσιώδη διαφορά με την Ιερή Τριάδα των Πυθαγορείων. Έτσι στον χριστιανισμό η τρισυπόστατη θεότητα γίνεται ουσιαστικά δισυπόστατη γιατί περιλαμβάνει τον Πατέρα, τον Υιό και ως τρίτη υπόσταση την δράση του Υιού (το Άγιο Πνεύμα).\nΤο αιτίο εκπορεύσεως του σύμπαντος\nΗ λέξη Θεός (όπως νοείται στην σημερινή εποχή) έχει δύο σημασίες, σημαίνει α) τον Δημιουργό του Σύμπαντος ή την Δημιουργό Αρχή του Σύμπαντος ή το Αίτιο εκπορεύσεως του Σύμπαντος και β) τον Θεό Πνεύμα ή Θεό (π.χ. ο Θεός Άρης). Μεταξύ των δύο αυτών εννοιών υπάρχει τεραστία διαφορά διότι το Αίτιο εκπορεύσεως του Σύμπαντος (Δημιουργός) είναι το αίτιο της εκδηλώσεως της Φύσεως ενώ ο Θεός Πνεύμα είναι το αποτέλεσμα της δημιουργίας, το Αίτιο εκπορεύσεως του Σύμπαντος είναι το όλο ενώ ο Θεός πνεύμα είναι η ατομικότητα. Η ατομικότητα (ο Θεός πνεύμα) είναι ένα μέρος του όλου και όχι το όλο (το Δημιουργό Αίτιο). Η ατομικότητα (Θεός Πνεύμα) φέρει σπέρμα του όλου αλλά δεν είναι το όλο, ακολουθεί την πορεία του όλου και διέπεται από τους Νόμους του όλου.\nΤο Αίτιο εκπορεύσεως του Σύμπαντος (ο Δημιουργός) δεν είναι ατομική ούτε νοητική και συνειδητή ύπαρξη γιατί σε μια τέτοια περίπτωση θα παρέμενε ως ατομική και τα παράγωγά της θα ήταν μόνο ενέργειες και όχι ατομικότητες. Οι Έλληνες με την λέξη Θεός εννοούν αποκλειστικά τον Θεό Πνεύμα, τον οποίο θεωρούν ως ατομική, νοητική και συνειδητή ύπαρξη η οποία έχει εξελιχθεί πέραν του ανθρωπίνου επιπέδου και όχι το Αίτιο εκπορεύσεως του Σύμπαντος (ή Δημιουργό). Η ταύτιση της έννοιας του Αίτιου εκπορεύσεως του Σύμπαντος με την έννοια του Θεού (πνεύματος) οδηγεί τον άνθρωπο σε σύγχυση.\nΤο Αίτιο εκπορεύσεως του Σύμπαντος (ο Δημιουργός) έχει χωριστές Ιδιότητες δια των οποίων γνωρίζεται και αυτές οι ιδιότητες είναι οι Νόμοι Του. Οι νόμοι αυτοί, στην πρωταρχική τους εκδήλωση και δράση είναι ο Νόμος της Κινήσεως (ΠΑΤΗΡ), ο Νόμος της Ζωής (ΜΗΤΗΡ) και ο Νόμος της Ενεργείας (ΥΙΟΣ). Εξ αυτού συνάγεται ότι το Αίτιο εκπορεύσεως του Σύμπαντος (ο Δημιουργός) έχει ΤΡΙΣΥΠΟΣΤΑΤΗ εκδήλωση και δράση και είναι η ΙΕΡΗ ΤΡΙΑΔΑ όπως νοείται από τους Πυθαγορείους. Εκ των νόμων αυτών εκπορεύτηκαν όλοι οι άλλοι νόμοι της Φύσεως. Οι Νόμοι αυτοί ενεργούν και εμφανίζουν τις διάφορες καταστάσεις των μορφών του Σύμπαντος και αδιάκοπα εξελίσσουν και μεταμορφώνουν το ουσιαστικό Είναι των κόσμων.\nΟι ιδιότητες του Αιτίου εκπορεύσεως του Σύμπαντος, της Ιερής τριάδας, έχουν καθολική έννοια, ισχύουν σ’ όλους τους κόσμους αλλά στις ενέργειές τους διαφέρουν μόνον από δυναμική άποψη στα διάφορα επίπεδα των κόσμων. Το Αίτιο εκπορεύσεως του Σύμπαντος, η Ιερή τριάδα, είναι το ουσιαστικό Είναι των κόσμων οι δε Ιδιότητές Του, οι Νόμοι Του, εμφανίζουν τις αρμονίες των κόσμων. Οι Ιδιότητές Του πολλαπλασιάζονται στον άπειρο χρόνο επεκτεινόμενες απείρως. Ο Χρόνος, ως παράγωγο των ιδιοτήτων Του, είναι μέτρο της εντάσεως των ιδιοτήτων Του. Οι ιδιότητες του Αιτίου εκπορεύσεως του Σύμπαντος, της Ιερής τριάδας, δεν καθίστανται ποτέ πεπερασμένες ενώ καθιστούν πεπερασμένα τα μορφικά τους συγκροτήματα δια των οποίων (ιδιοτήτων) αυξάνει η δυναμικότητα των μορφικών συγκροτημάτων. Το Αίτιο εκπορεύσεως του Σύμπαντος, η Ιερή τριάδα, δεν απουσιάζει από τα δημιουργήματά του, είναι πανταχού παρών, και αυτό πρέπει να λατρεύει ο άνθρωπος. Το Αίτιο εκπορεύσεως του Σύμπαντος, η Ιερή τριάδα, είναι το μείζον, από αυτό γίνονται τα πάντα και οι άνθρωποι και οι Θεοί (Πνεύματα).\nΤο Φως είναι η ζωηρότερη εκδήλωση του Αιτίου εκπορεύσεως του Σύμπαντος, της Ιερής τριάδας, γι’ αυτό οι ΘΕΟΙ ΠΝΕΥΜΑΤΑ, ως δημιουργήματα του Αιτίου εκπορεύσεως του Σύμπαντος-ΦΩΤΟΣ, είναι ΥΙΟΙ ΤΟΥ ΦΩΤΟΣ.\n Η λέξη Ζωή στην προκειμένη περίπτωση δεν έχει την γνωστή έννοια της εμβίου ζωής (π.χ. φυτική ζωή, τα εν ζωή όντα κλπ) αλλά την έννοια της αυτοτελούς υπάρξεως.\n Η λέξη Ενέργεια στην προκειμένη περίπτωση έχει ευρύτεροι έννοια και σημαίνει όχι μόνο την γνωστή μας από την φυσική έννοια της ενέργειας αλλά και γενικότερα την δράση προς αλλαγή καταστάσεως.\n ιδέ στο τεύχος 52 του ΙΧΩΡ «το μυστηριακό ιερό πυρ»\n Η λέξη είναι χρησιμοποιείται με τις εξής δύο έννοιες: α) Ως ρήμα με την συνήθη και γνωστή του έννοια. β) Ως ουσιαστικό με την έννοια εκδηλωμένη ύπαρξη. Όταν η λέξη αυτή αναφέρεται σε ένα κείμενο με την δεύτερή της έννοια τότε γράφεται με το πρώτο γράμμα της κεφαλαίο (Είναι) ή με όλα τα γράμματά της κεφαλαία.\n η λέξη «αΐδιος» σημαίνει αιώνιος δηλαδή μη έχων αρχή και τέλος.\n Η λέξη «ζωή», στην προκειμένη περίπτωση, έχει την ευρύτερη έννοια της υπάρξεως και όχι την έννοια που δίνει η βιολογία.\n Οι όροι “φυγόκεντρη* δύναμη & κεντρομόλα* δύναμη” (που για λόγους διακρίσεως γράφονται με ένα αστεράκι στο τέλος) δεν έχουν ακριβώς την έννοια που δίδεται στη φυσική αλλά εννοούν την προς τα έσω ή προς τα έξω εκδήλωση των αντίστοιχων νόμων.\n Η λέξη θεός ετυμολογείται (κατά το λεξικό του Α. Γαζή, εκδοθέντος υπό του Κων. Καρπολά του Ολύμπιου, το έτος 1839) εκ του ρήματος θέω, τρέχω, της θεότητος αεικινήτου νοουμένης, (δηλαδή της χωρίς διακοπή κινούμενης προς την πρόοδο και ανεξέλιξη) και συνεπώς η λέξη Θεός δεν δύναται να θεωρηθεί ως ονομασία του Δημιουργού Αιτίου ή, πολύ περισσότερο, να ταυτιστεί με το δημιουργό Αίτιο.\n θεωρώ ως πλέον δόκιμο όρο το Αίτιο εκπορεύσεως του Σύμπαντος και όχι τον όρο Δημιουργός.\nΑμβούλιοι θεοί - Η ιαματική αγία…\nΑδελφή, φίλη, ερωμένη, συμβία,…\nΟ ΠΑΙΔΟΚΤΟΝΟΣ ΒΙΒΛΙΚΟΣ ΠΡΟΦΗΤΗΣ…\nΟ σεισμός της Χιλής “μείωσε τη διάρκεια της ημέρας”


Ηράκλειο - Πνευματικό Κέντρο «αποκτά» το Γάζι Μαλεβιζίου! - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΚΡΗΤΗ/ΗΡΑΚΛΕΙΟ/Ηράκλειο – Πνευματικό Κέντρο «αποκτά» το Γάζι Μαλεβιζίου!\nΝάνσυ Κουτσιπετσίδου 16/06/2021 ΗΡΑΚΛΕΙΟ, ΚΟΙΝΩΝΙΑ Αφήστε Σχόλιο\nΈνα πολυπόθητο έργο το οποίο θα δώσει μια νέα πνοή και πορεία στην Ενορία Κοιμήσεως της Θεοτόκου\n«Πρόκειται για ένα πολυπόθητο έργο, που θα δώσει μια νέα πνοή και πορεία στην Ενορία μας» , αναφέρει μεταξύ άλλων σε ανακοίνωση του ο Πρόεδρος του Εκκλησιαστικού Συμβουλίου, Πρεσβύτερος Ευάγγελος Παπουτσάκης.\n«Μετά από χρόνια, δόθηκε η έγκριση από την Εφορεία Αρχαιοτήτων Ηρακλείου για την κατάχωση των ευρημάτων και την ανέγερση διώροφης οικοδομής που θα αποτελεί το Πνευματικό Κέντρο της Ενορίας. Την ανέγερση του κτηρίου θα αναλάβει αρχικά η Ενορία και στην συνέχεια ευελπιστούμε στην συνεισφορά και αγάπη του κόσμου και των Φορέων του τόπου μας, ώστε ένα αποπερατώσουμε το έργο αυτό», προσθέτει μεταξύ άλλων ο Πρόεδρος του Εκκλησιαστικού Συμβουλίου, μην παραλείποντας να αναφερθεί και στις δράσεις που διεξάγονται στο Πνευματικό Κέντρο αλλά και στα χαρακτηριστικά του έργου.\nΜε την βοήθεια του Πανάγαθου Θεού ένα μεγάλο έργο το οποίο έχει ανάγκη η Ενορία μας εδώ και πολλά χρόνια, παίρνει σάρκα και οστά.\nΜετά την παρέλευση τριών περίπου ετών από την έναρξη της ανασκαφής για την έρευνα της ύπαρξης αρχαιολογικών ευρημάτων από την Αρχαιολογική Υπηρεσία Ηρακλείου, επιτέλους δόθηκε η έγκριση από την Εφορεία Αρχαιοτήτων Ηρακλείου για την κατάχωση των ευρημάτων και την ανέγερση διώροφης οικοδομής που θα αποτελεί το Πνευματικό Κέντρο της Ενορίας.\nΕίναι ένα πολυπόθητο έργο το οποίο θα δώσει μια νέα πνοή και πορεία στην Ενορία μας. Το Πνευματικό αυτό Κέντρο θα γίνει ο πυρήνας της Ενορίας μας. Εκεί θα μπορέσουμε να δραστηριοποιηθούμε περαιτέρω και να φέρουμε τους ενορίτες μας ακόμα πιο κοντά στην Ενορία αλλά και γενικότερα στην Εκκλησία.\nΣτο υπό ανέγερση κτήριο περιλαμβάνονται: α) μια ισόγεια αίθουσα πολλαπλών χρήσεων 250 τ.μ., β) μια αίθουσα 1ου ορόφου 250 τ.μ., γ) το γραφείο της Ενορίας, δ) κουζίνα, ε) βοηθητικοί χώροι, στ) τουαλέτες (WC) και άλλα. Το έργο αυτό της Ενορίας μας πέρα από την καλαίσθητη και επιβλητική του εμφάνιση θα στεγάσει όλες τις ενοριακές δραστηριότητες, αλλά συγχρόνως θα συνδράμει στην ψυχική και πνευματική καλλιέργεια των ενοριτών και συνανθρώπων μας και ιδιαιτέρως της νεολαίας.\nΤο Πνευματικό μας Κέντρο θα πληροί όλες τις απαιτήσεις ενός σύγχρονου κτηρίου (πυρασφάλεια, θέρμανση, κλιματισμός, ανελκυστήρας, κλπ), σύμφωνα πάντα με τις υποδείξεις και απαιτήσεις της Πολιτείας αλλά και πάντοτε με γνώμονα την προστασία των συνανθρώπων μας.\nΗ προσφορά του Πνευματικού Κέντρου στην τοπική μας κοινωνία θα είναι αδιαμφισβήτητη και πολυδιάστατη. Σ’ αυτό θα πραγματοποιούνται:\n1) Εκδηλώσεις, διαλέξεις, ομιλίες, Μελέτη Αγίας Γραφής και άλλα.\n2) Κατηχητικές συνάξεις.\n3) Εθνικές, θρησκευτικές και εορταστικές εκδηλώσεις.\n4) Δανειστική βιβλιοθήκη.\n5) Παιδικές και νεανικές χορωδίες.\n6) Χορωδία κυριών και πολλά άλλα.\nΗ σημαντική και κύρια συνεισφορά του κτηρίου μας θα είναι ότι επιτέλους θα υπάρξει ένας πυρήνας στον οποίο θα μπορούν όλοι οι ενορίτες μας να βρεθούν, να συζητήσουν, να γνωριστούν, να ανταλλάξουν απόψεις και σκέψεις.\nΜε την παρούσα επιστολή μας, ζητούμε από τους συνανθρώπους και το Χριστεπώνυμο πλήρωμα της Εκκλησίας μας, την συμπαράσταση, την προσευχή, τον επιστηριγμό και την κάθε είδους βοήθεια ώστε να φέρουμε εις πέρας το νέο αυτό ευλογημένο έργο της Ενορίας μας.\nΤην ανέγερση του κτηρίου θα αναλάβει αρχικά η Ενορία μας και στην συνέχεια ευελπιστούμε στην συνεισφορά και αγάπη του κόσμου και των Φορέων του τόπου μας, ώστε ένα αποπερατώσουμε το έργο αυτό.\nΟ Εφημέριος και το Εκκλησιαστικό Συμβούλιο της Ενορίας μας, ευχαριστεί από τα βάθη της καρδιάς τους όλους εσάς οι οποίοι ο καθένας με τον δικό του τρόπο όλα αυτά τα χρόνια στηρίζετε το έργο της Ενορίας μας. Αναμένουμε και ευελπιστούμε στην στήριξη και συνεισφορά όλων σας.\nΟ Πρόεδρος του Εκκλησιαστικού Συμβουλίου Πρεσβύτερος Ευάγγελος Παπουτσάκης».\nΕτικέτεςΓΑΖΙ ΗΡΑΚΛΕΙΟ ΜΑΛΕΒΙΖΙΟΥ ΠΝΕΥΜΑΤΙΚΟ ΚΕΝΤΡΟ\nΗράκλειο – Αλλαγή ηγεσίας στον Ρ.Ο «Ηράκλειο – El Greco»


Ψυχαγωγία: Σε νέα τροχιά το Φεστιβάλ Νέων Θεατρικών Ομάδων Off-Off Athens στο Επί Κολωνώ\nLifestyle: Τέλος τα ανήλικα μοντέλα για Gucci, Alexander McQueen και Yves Saint Laurent\nΚόσμος: Αυστρία: Απειλητική η ενδυνάμωση της άκρας δεξιάς\nΤσίπρας Νίμιτς Ζάεφ\nΜετά τις χθεσινές επαφές, ο κ. Κοτζιάς από την πλευρά του αποσαφήνισε ότι ο δρόμος για την ένταξη των Σκοπίων στην ΕΕ θα ανοίξει «από την στιγμή που θα συμφωνήσουμε και υπάρξει νομική επικύρωση της συμφωνίας». «Νομίζω», είπε, «ότι εφόσον το θελήσουμε πραγματικά μέσα από τα βάθη της καρδιάς μας και οι δυο πλευρές θα τελειώσουμε με ένα πρόβλημα που δεν θα έπρεπε να εκκρεμεί».\n«Έχουμε κληθεί να λύσουμε ένα πρόβλημα που δεν το δημιουργήσαμε. Και το οποίο παγοποιήθηκε, παρέμεινε, χάλασε με την περίοδο του Γκρουέφσκι. Πήγαμε στους αρχαϊσμούς, χωρίς, ούτε εκείνος ούτε εγώ, είτε οι σημερινές μας κυβερνήσεις, να ευθύνονται. Έχουμε μια ευκαιρία να λύσουμε το πρόβλημα του ονόματος της ΠΓΔΜ. Έχουμε ευθύνη απέναντι στην περιοχή να το λύσουμε».\nΕπίθεση Ρουβίκωνα με μπογιές και καπνογόνα στο κτήριο της Βουλής


Ο ΔΕΥΤΕΡΟΣ ΛΟΓΑΡΙΑΣΜΟΣ - Μάριος Διονέλλης\nΑπό: Μάριος Διονέλλης 22 Σεπτεμβρίου 202011:22 μμ 23 Σεπτεμβρίου 2020\nΠηγαίνοντας ολοταχώς προς το γενικό lockdown (όποιος δεν το βλέπει μετά τα 453 χθεσινά κρούσματα, μάλλον δεν βλέπει καλά) έρχεται η ώρα να μιλήσουμε ξανά για τον «λογαριασμό». Θυμάστε εκείνο το «μετά θα λογαριαστούμε», που κυκλοφορούσε στα κοινωνικά δίκτυα όταν ήμασταν κλεισμένοι στα σπίτια μας; Λοιπόν, τώρα ο λογαριασμός θα έρθει προκαταβολικά. Και πριν κλειστούμε. Και αν μετά το πρώτο κύμα ο απολογισμός είχε και κάποια θετικά να πιστώσει στην κυβέρνηση (έγκαιρη λήψη περιοριστικών μέτρων, γρήγορα αντανακλαστικά σε σχέση με άλλες χώρες κ.λπ.), τώρα πια δεν υπάρχει ούτε ένα ελαφρυντικό.\nΟ λογαριασμός έχει ήδη ξεκινήσει να γράφεται και περιλαμβάνει την τρομερή απερισκεψία στο άνοιγμα του τουρισμού χωρίς όρους και φυσικά το χαμένο τρίμηνο για την ουσιαστική ενίσχυση των δομών υγείας. Εχει πάνω του το λάθος μήνυμα από τους πανηγυρισμούς των κυβερνητικών στελεχών και φυσικά τη χαλαρή στάση έναντι της Εκκλησίας.\nΤον Φεβρουάριο είχαμε να κάνουμε με κάτι άγνωστο και πρωτόγνωρο. Τώρα ξέραμε ακριβώς από τι πρέπει να προφυλαχτούμε. Και η κυβέρνηση τα έκανε σχεδόν όλα λάθος. Ο λογαριασμός μοιραία θα είναι βαρύτερος για τους πολίτες και στην υγεία και στην οικονομία. Θα έχει όμως πάνω του ονόματα και επώνυμα. Η περίφημη «ατομική ευθύνη» ισχύει πρωτίστως για υπουργούς που ικανοποίησαν την πελατεία τους (ξενοδόχους, παπάδες κ.λπ.) και για λοιμωξιολόγους που ικανοποίησαν τους υπουργούς φτάνοντας μέχρι και να πουν ότι με 25 παιδιά κολλάει λιγότερο απ’ ό,τι με 15.\nΠάρτε χαρτί και μολύβι.\nΔημοσιεύτηκε στην Εφημερίδα των Συντακτών, στις 22.09.2020


Στέλλα Κυριακίδου: Η Ελλάδα είναι παράδειγμα για πολλές άλλες χώρες στη στρατηγική του εμβολιασμού | Portraits\nΣτέλλα Κυριακίδου: Η Ελλάδα είναι παράδειγμα για πολλές άλλες χώρες στη στρατηγική του εμβολιασμού\nΤη στρατηγική της Ε.Ε. ως προς την προμήθεια των εμβολίων, παρά τα προβλήματα των προηγούμενων εβδομάδων, υπεραμύνθηκε μιλώντας στον ΣΚΑΪ η επίτροπος Υγείας της Ε.Ε. Στέλλα Κυριακίδου.\nΠαραδέχθηκε ότι είναι πιθανό να υπάρξουν και νέα προβλήματα στις επόμενες παραδόσεις, ενώ υπογράμμισε ότι, βάσει συμφωνιών, τα εμβόλια της Johnson & Johnson θα ξεκινήσουν να παραδίδονται από τον Απρίλιο.\nΩς προς το εμβόλιο της Johnson & Johnson, υπογράμμισε ότι, εφόσον δοθεί το θετικό σήμα του ΕΜΑ, οι παραδόσεις θα ξεκινήσουν από τον Απρίλιο. «Να μου δώσετε την ευκαιρία να πω ότι θεωρώ ιδιαίτερα σημαντικό τον τρόπο που η Ελλάδα έχει χειριστεί όλη τη στρατηγική του εμβολιασμού, το παρακολουθώ πολύ στενά. Και είναι εξαιρετικά σημαντικό ότι υπάρχει διανομή των εμβολίων και η Ελλάδα είναι παράδειγμα για πολλές άλλες χώρες», είπε ακόμα η κ. Κυριακίδου, εξαίροντας την εμβολιαστική πρακτική της χώρας μας.\nΤίθενται σε λειτουργία τα δύο μεγάλα εμβολιαστικά κέντρα σε Αθήνα και Θεσσαλονίκη\nΑθανάσιος Εξαδάκτυλος: Από 1η Μαρτίου ενδέχεται να ανοίξουν ξανά κάποιες δραστηριότητες


Οι παρατυπίες στην οδήγηση καθιστούν επικίνδυνα τα φορτηγά αυτοκίνητα | ΣΥΡΙΖΑ Συνασπισμός Ριζοσπαστικής Αριστεράς\nΟι μεταφορικές εταιρείες υποχρεώνουν τους οδηγούς να εργάζονται υπερωριακά, μέχρι και 24 ώρες συνεχόμενα, χωρίς επιπλέον πληρωμή, και να μεταφέρουν υπέρβαρα φορτία, καθιστώντας τα φορτηγά άκρως επικίνδυνα. Τα ρεπό καταστρατηγούνται και οι εταιρείες ορίζουν αυθαίρετα το πρόγραμμα εργασίας.\nΣε συνέντευξη τύπου που διοργάνωσαν στα Γιαννιτσά τοπικοί συνδικαλιστές οδηγοί με τη συμμετοχή συνδικαλιστών από τη Θεσσαλονίκη, προκύπτει ότι υπάρχουν κάτοχοι επαγγελματικών διπλωμάτων που διατηρούν, με ανανέωση, τις άδειες οδήγησης ακόμη και για τριάντα χρόνια, χωρίς να έχουν καμία επαφή με τα οχήματα. Κάποια στιγμή, για να έχουν πρόσθετα έσοδα, πιάνουν το τιμόνι με κίνδυνο ατυχήματος.\nΕπιπρόσθετα, καταγγέλθηκε ότι, συνδικαλιστής απολύθηκε από μεταφορική εταιρεία, διότι, διεκδίκησε τα χρήματα της άδειάς του. Όταν ζήτησε τα χρήματα της άδειας του 2006 του είπαν ότι η εταιρεία έχει δικό της κανονισμό βάσει του οποίου δεν τα χορηγεί! Επιπλέον, «η έναρξη ή η λήξη και οι διακοπές του ωραρίου ορίζονται από την εταιρεία ανάλογα με τις λειτουργικές ή άλλες ανάγκες της», χωρίς να λαμβάνεται υπόψη η εργατική νομοθεσία.\nΗ παρανομία στους δρόμους συνεχίζεται και με άλλους τρόπους. Τα φορτηγά κινούνται υπέρβαρα, με φθαρμένα λάστιχα και με υπερβολική ταχύτητα και αποτελούν μόνιμο κίνδυνο ατυχήματος.\nΗ κατάσταση αυτή πρέπει να αντιμετωπιστεί άμεσα και είναι ανάγκη να διενεργούνται συνεχείς έλεγχοι από ειδικευμένα κλιμάκια.\nΘα πάρει τα αναγκαία μέτρα, ώστε να ελαχιστοποιηθούν οι κίνδυνοι ατυχήματος στους δρόμους με τη σωστή εφαρμογή των κανόνων από τις μεταφορικές εταιρείες, την καταλληλότητα των οδηγών αλλά και για την κατάσταση των οχημάτων.


ΙΕΡΙΣΣΙΩΤΕΣ: ΧΡΥΣΟΣ ΣΤΑ ΧΡΟΝΙΑ ΤΗΣ ΚΡΙΣΗΣ ΜΕΡΟΣ β - Ο ΘΗΣΑΥΡΟΣ ΤΗΣ ΚΑΣΣΑΝΔΡΑΣ\nΧΡΥΣΟΣ ΣΤΑ ΧΡΟΝΙΑ ΤΗΣ ΚΡΙΣΗΣ ΜΕΡΟΣ β - Ο ΘΗΣΑΥΡΟΣ ΤΗΣ ΚΑΣΣΑΝΔΡΑΣ\nΑναδημοσίευση από τον ΕΞΑΝΤΑ\n«Κάτω από το δάσος των Σκουριών υπάρχει ένα σημαντικό κοίτασμα χρυσού και χαλκού, αξίας περίπου 12 δισ. δολαρίων»\n«Το μεταλλευτικό πεδίο στη Χαλκιδική είναι ίσως ένα από τα μεγαλύτερα στον κόσμο», βεβαιώνει ο κ. Στρατουδάκης, Γενικός Διευθυντής της Ελληνικός Χρυσός. «Και μάλιστα κακώς είναι μονότονα προσανατολισμένο στον χρυσό.Είναι ένα πολυμεταλλικό μεταλλευτικό πεδίο. Έχει χαλκό, έχει άργυρο, έχει χρυσό, έχει μόλυβδο, έχει ψευδάργυρο. Όλα είναι δίπλα μας!» Το αντάλλαγμα που πλήρωσε η εταιρεία στο ελληνικό κράτος για να αποκτήσει τα παραπάνω ήταν 11 εκατομμύρια ευρώ. «Το μεγαλύτερο σκάνδαλο που έχει γίνει στην Ελλάδα, δεν είναι ούτε η Ζίμενς, ούτε το Βατοπέδι, το μεγαλύτερο σκάνδαλο που έχει γίνει τα τελευταία χρόνια είναι η μεταβίβαση αυτής εδώ της περιοχής στην «Ελληνικός Χρυσός» και η ελληνική Βουλή πρέπει να το δει ξανά το θέμα», λέει ο κ. Λάζαρος Τόσκας, μέλος των επιτροπών αγώνα ενάντια στα ορυχεία. «Ο κύριος Πάχτας ξεπούλησε ορυκτό πλούτο αξίας δισεκατομμυρίων, χωρίς κανένα αντάλλαγμα».\nΣτην Χαλκιδική ωστόσο επικρατεί αναβρασμός. Η προηγούμενη εταιρεία χρυσού, η ΤVX Gold είχε πτωχεύσει και έφευγε από τη χώρα. Εκατοντάδες εργαζόμενοι των ορυχείων, απλήρωτοι επί μήνες και μπροστά στον κίνδυνο της ανεργίας είχαν κλειστεί στις στοές και έκαναν απεργία πείνας. Συνάδελφοί τους διαμαρτύρονταν δυναμικά έξω από το υπουργείο οικονομικών στο κέντρο της Αθήνας.Ο κ. Πάχτας έψαχνε απεγνωσμένα για μια λύση. «Εμείς τετραγωνίσαμε τον κύκλο», θυμάται. «Χτύπησα όλες τις πόρτες των Ελλήνων επιχειρηματιών που θα μπορούσαν να έχουν μια συνάφεια με το θέμα. Κανείς δεν ήθελε να βάλει το κεφάλι του στον τορβά». Τελικά επενδυτής βρέθηκε. Ήταν η εταιρεία Ελληνικός Χρυσός Α.Ε. Η εταιρεία είχε συσταθεί τρεις μέρες πριν την αγοραπωλησία, από δύο υψηλόβαθμα στελέχη της ελληνικής κατασκευαστικής εταιρείας Άκτωρ, του ομίλου Μπόμπολα, έναν από τους πιο σημαντικούς επιχειρηματικούς ομίλους της Ελλάδας. Σύντομα στο επενδυτικό σχήμα εισχωρούν ως κύριοι μέτοχοι η Άκτωρ με 35% και η καναδική μεταλλευτική εταιρεία European Goldfields, με 30%.\nΗ πώληση γίνεται απευθείας, χωρίς δημόσιο διαγωνισμό, όπως ορίζει το Ευρωπαϊκό Δίκαιο. Η μέθοδος που επιλέχθηκε για να περάσουν τα ορυχεία στη νέα εταιρεία ήταν η εξής: Το ελληνικό δημόσιο θα αγόραζε τα μεταλλεία από την TVX που έφευγε από τη χώρα για 11 εκατομμύρια ευρώ και την ίδια μέρα θα τα πουλούσε στην «Ελληνικός Χρυσός» στην ίδια ακριβώς τιμή. Ούτε σεντς παραπάνω, ούτε σεντς παρακάτω.«Όπως ήταν ολόκληρο, το πήραμε και το ξαναδώσαμε στην άλλη μεριά», λέει ο κ. Πάχτας. «Για να κρατήσουμε τις θέσεις απασχόλησης, για να κρατήσουμε την επένδυση ζωντανή.» Τα 11 εκατομμύρια ευρώ που πήρε το ελληνικό κράτος, δεν πήγαν στα ταμεία του. Δόθηκαν ως αποζημιώσεις στους εργαζόμενους της εταιρείας που έφευγε.\n«Και όταν η Ευρωπαϊκή Ένωση ζήτησε να επιστρέψει η «Ελληνικός Χρυσός» δεκαπεντέμισι εκατομμύρια ευρώ στο ελληνικό δημόσιο, ο τότε Υπουργός Περιβάλλοντος, ο κύριος Παπακωνσταντίνου, προσέφυγε στο Ευρωπαϊκό Δικαστήριο, για να μην πληρώσουν οι ιδιώτες τα δεκαπεντέμισι εκατομμύρια στο κράτος», λέει ο κ. Τόσκας. «Το ελληνικό κράτος παγίως προσφεύγει κατά των αποφάσεων της ευρωπαϊκής επιτροπής όταν κρίνει ότι δεν έχει κάνει καλά τη δουλειά της», απαντά ο κ. Παπακωνσταντίνου. «Γιατί δεν έχει το αλάθητο η ευρωπαϊκή επιτροπή, πολλές φορές λέει πράγματα με τα οποία διαφωνούμε». Η εκδίκαση της προσφυγής εκκρεμεί μέχρι σήμερα.«Εγώ είμαι περήφανος για τη θέση που πήραμε τότε!», προσθέτει ο κ. Πάχτας. «Γιατί αυτό που κάναμε τότε, δίνει προοπτική στη ζωή σήμερα. Αν θα πάρει η πολιτεία δηλαδή, πέντε, δέκα εκατομμύρια παραπάνω, λίγο είναι το πρόβλημα για μένα».\n«Ποια επιχείρηση παίρνει κόσμο σήμερα, το 2012; Η Χαλκιδική μας θα γίνει μικρό Παρίσι. Όλοι διώχνουν, καίγεται ο τόπος μας και εμείς το χαβά μας δηλαδή;», λέει αγανακτισμένος ένας εργαζόμενος. «Με τί θα πάμε ρε παιδιά μπροστά; Μην τρελαθούμε τώρα δηλαδή! Τι έχει η Ελλάδα για να πάμε μπροστά; Όχι το ένα, όχι τ” άλλο, να σηκωθούμε να φύγουμε απ” τον τόπο μας;», λέει ένας άλλος.\n«Eίναι ένας μεταμοντέρνος πόλεμος που γίνεται τοπικά εδώ, μια εισβολή με κεφάλαια και νόμους, για να σου πάρουν τις πρώτες ύλες και ν” αφήσουν τη ρύπανση και τη μόλυνση» Γιώργος Καλύβας, Κάτοικος Χαλκιδικής\nΑπό την πλευρά τους, τόσο ο κ. Πάχτας όσο και ο κ. Στρατουδάκης της «Ελληνικός Χρυσός» υπογραμμίζουν ότι τίποτα τέτοιο δεν πρόκειται να συμβεί.«Είμαι ο πρώτος που έχω πει ότι αν χαθεί μια σταγόνα νερού, εγώ θα διακόψω την επένδυση. Τα νερά για την προ του Άθω περιοχή, για την περιοχή Ουρανούπολης, Νέα Ρόδων, Αμμουλιανής, Ιερισσού και Στρατωνίου, γιατί όλοι αυτοί υδρεύονται από μια υδρολογική λεκάνη», διαβεβαιώνει ο δήμαρχος κ. Πάχτας.\nΕτικέτες Νερό, Ντοκιμαντερ, Περιβάλλον, ΣΚΟΥΡΙΕΣ, EL DORADO GOLD (ΚΑΝΑΔΙΚΟΣ ΧΡΥΣΟΣ)


Σοβαρά λάθη στον προσδιορισμό των οφειλών των ασφαλισμένων ιατρών στο Τ.Σ.Α.Υ. – Health Update\nΑρχική / Τελευταίες Εξελίξεις / Ασφαλιστικά Ταμεία / Σοβαρά λάθη στον προσδιορισμό των οφειλών των ασφαλισμένων ιατρών στο Τ.Σ.Α.Υ.\n4 October 2019\tΑσφαλιστικά Ταμεία, Τελευταίες Εξελίξεις\nΣοβαρό πρόβλημα στον προσδιορισμό των οφειλών των ασφαλισμένων ιατρών στο Τ.Σ.Α.Υ. καταγράφεται το τελευταίο διάστημα, με αποτέλεσμα εκατοντάδες ιατροί να εμφανίζονται ότι οφείλουν χιλιάδες ευρώ στον ΕΦΚΑ.\nΣυγκεκριμένα έπειτα από καταγγελίες ιατρών που έφθασαν στον Πανελλήνιο Ιατρικό Σύλλογο (ΠΙΣ), ξεκίνησε η διερεύνηση του ζητήματος. Έτσι διαπιστώθηκε κατόπιν ελέγχου ότι υπάρχει πληθώρα λαθών όσον αφορά στον προσδιορισμό των οφειλών των ασφαλισμένων ιατρών στο Τ.Σ.Α.Υ., μέχρι την 31η Δεκεμβρίου 2016.\nΕνδεικτική είναι η περίπτωση ιατρού, ο οποίος ενώ όφειλε 1500 ευρώ, του καταλογίστηκαν οφειλές ύψους 32.000 ευρώ απ’ ευθείας στο TAXIS.\nΤαυτόχρονα καταγράφονται απαράδεκτες καθυστερήσεις στην απόδοση των συντάξεων, γεγονός που προκαλεί την έντονη δυσαρέσκεια των ιατρών της χώρας που αναμένουν μετά από δεκαετίες εργασία, να λάβουν τη σύνταξή τους.\nΟ Πανελλήνιος Ιατρικός Σύλλογος με επιστολή του προς τον Διοικητή του ΕΦΚΑ, ζητά να επιλυθούν άμεσα τα λάθη που καταγράφονται στην καταλογισμό των ασφαλιστικών εισφορών, ώστε να μπει άμεσα τέλος στην κατάφωρη αυτή αδικία εις βάρους του ιατρικού κλάδου. Επίσης ο ΠΙΣ ζητά από τη Διοίκηση του ΕΦΚΑ να αποδίδονται οι συντάξεις εντός εννέα μηνών από την ημερομηνία συνταξιοδότησης.\nTAXIS γιατροί εισφορές ΕΦΚΑ Πανελλήνιος Ιατρικός Σύλλογος ΠΙΣ ΤΣΑΥ\t2019-10-04\nΕτικέτεςTAXIS γιατροί εισφορές ΕΦΚΑ Πανελλήνιος Ιατρικός Σύλλογος ΠΙΣ ΤΣΑΥ\nPrevious Εξήλθε από την Μονάδα Καρδιοχειρουργικής Ανάνηψης ο Πέτρος Τατσόπουλος\nNext Κικίλιας για ΚΕΘΕΑ: Οι αλλαγές προχωρούν και δεν θα επηρεάσουν τη λειτουργία και την χρηματοδότηση του Κέντρου\nΚατάργηση της διάταξης που προέβλεπε αφαίρεση της ιατρικής άδειας εξασκήσεως επαγγέλματος λόγω άσκησης ποινικής δίωξης\nΑπόλυτη δικαίωση για τον ιατρικό κόσμο αποτελεί η κατάργηση της διάταξης που είχε ψηφιστεί από …


STAR SIGNS – Σελίδα 2 – GynaikaEimai\nΚατηγορία: STAR SIGNS\nΚριός α’ δεκαήμερο (21-31/3): η ερωτική σας ζωή θα σας απασχολήσει αρκετά, καθώς μπαίνετε σε φάση επαναξιολογήσεων και κρίσιμων αποφάσεων. Η παρορμητική σας φύση θα ….\nΚριός α’ δεκαήμερο (21-31/3): η Νέα Σελήνη, Ηλιακή Έκλειψη στον Καρκίνο, διαταράσσει την ψυχολογία σας. Πιθανόν αντιμετωπίζετε σοβαρές κρίσεις μέσα στο σπίτι σας και αναγκάζεστε ….\nΚριός α’ δεκαήμερο (21-31/3): αναγκαστικά γυρνάτε προς τα πίσω και ένα γενικό ξεκαθάρισμα γίνεται μέσα στον φιλικό σας κύκλο, ώστε να επανασυνδεθείτε με παλιές φιλίες ….\nΚριός α’ δεκαήμερο (21-31/3): δώστε μεγαλύτερη σημασία σε θέματα οικογενειακής φύσεως και ελάτε κοντά στα αγαπημένα σας άτομα. Ασχοληθείτε με την ακίνητη περιουσία σας. β’ ….\nΚριός α’ δεκαήμερο (21-31/3): βρίσκετε οικονομικές λύσεις αυτό το διάστημα, είτε μέσα από νέες πηγές εισοδήματος, είτε λαμβάνετε ξαφνική οικονομική ενίσχυση. Αναπόληση του παρελθόντος, πλημμυρίζετε από συναίσθημα. ….\nΚριός α’ δεκαήμερο (21-31/3): η Νέα Σελήνη στους Διδύμους επηρεάζει θετικά την ψυχολογία σας, έτσι θα μπορέσετε να δημιουργήσετε νέες επαφές που θα σας βοηθήσουν ….\nΚριός α’ δεκαήμερο (21-31/3): μπορείτε να βγείτε από προσωπικά αδιέξοδα αυτήν την περίοδο, ανακαλύπτοντας τον εαυτό σας και μέσα από επιλογές που θα παραμένουν όμως ….\nΕβδομαδιαίες προβλέψεις 4-10/5/2020\nΚριός α’ δεκαήμερο (21-31/3): προσπαθήστε να μπείτε στην καθημερινότητα με ομαλό τρόπο και τακτοποιήστε τα οικονομικά ζητήματα με λιγότερο άγχος, για να κερδίσετε το χαμένο ….


Peridutiful: 1000 κομμάτια γίνεται ο κολλητός του Σαρκοζί. Ο Φιγιόν «απειλεί» να παραιτηθεί από τη διεκδίκηση της προεδρίας, Στα «τάρταρα» η δημοτικότητα Φιγιόν μετά το σκάνδαλο «PenelopeGate»\n1000 κομμάτια γίνεται ο κολλητός του Σαρκοζί. Ο Φιγιόν «απειλεί» να παραιτηθεί από τη διεκδίκηση της προεδρίας, Στα «τάρταρα» η δημοτικότητα Φιγιόν μετά το σκάνδαλο «PenelopeGate»\nΟ Φρανσουά Φιγιόν δεν είναι διατεθειμένος να δεχθεί την παραμικρή αμφισβήτηση για το πολιτικό ήθος του, απειλώντας να παραιτηθεί από τη διεκδίκηση της γαλλικής προεδρίας, αν ο ίδιος τεθεί υπό καθεστώς δικαστικής διερεύνησης, για την υπόθεση που συγκλονίζει τη Γαλλία με πρωταγωνίστρια τη σύζυγό του. Η Πενέλοπε Φιγιόν, κατηγορείται ότι επί σειρά ετών λάμβανε χρήματα για υπηρεσίες που ουδέποτε είχε προσφέρει.\nΌπως ανέφεραν προηγούμενα δημοσιεύματα στη Γαλλία, η Πενέλοπε Φιγιόν είχε λάβει συνολικά πάνω από 500.000 ευρώ, για υπηρεσίες που φέρεται να μην είχε προσφέρει. Ο Γάλλος πολιτικός τόνισε επίσης πως ο ίδιος θα κινηθεί νομικά κατά της εφημερίδας..


Φίμωση από το παρακράτος - Αν ήταν να πω 10 θα πω 100\nΓράφει ο Γεώργιος Φλωράς\nΧθες το μεσημέρι με δελτίο τύπου ανακοίνωσα την παρουσία μου σήμερα στην κοινή συνέντευξη τύπου για τα φάρμακα, βιβλία, ψωμί και γάλα στο Athens Plaza στις 11,00. Στο δελτίο τύπου γράφω τα θέματα που θα θίξω...\nκαι τα οποία εκθέτουν ανεπανόρθωτα τον Χατζηδάκη. Σε ελάχιστη ώρα, πρώην ανώτατος (πολύ ανώτατος) δικαστικός, άνθρωπος του Χατζηδάκη, κάλεσε τον επικεφαλής της κοινής συνέντευξης τύπου (πολύ γνωστό δημόσιο πρόσωπο) και του ζήτησε ευθέως να μην μου επιτραπεί να μιλήσω για τα θέματα που έχω ανακοινώσει!! Προς τιμή του ο επικεφαλής διαχώρισε την θέση του στο «φασιστικό» αίτημα του πρώην δικαστικού.\nΣήμερα θα αποκαλύψω με στοιχεία ότι τα κλάματα του Χατζηδάκη για τους καταναλωτές είναι ψεύτικα αφού γνωρίζει (με πρωτόκολλο) για την Συμμορία που καλύπτει τα καρτέλ, γνωρίζει για τα ψέματα στην Ευρωπαϊκή Επιτροπή και στον Εισαγγελέα από την Επιτροπή Ανταγωνισμού και απλά δεν κάνει τίποτα.\nΤους καλύπτει και μας δουλεύει.\nΑν ήταν να πω 10 τώρα θα πω 100, και όχι λόγια, έγγραφα.\nΗ συνέντευξη τύπου θα ξεκινήσει στις 11 το πρωί στο ξενοδοχείο ATHENS PLAZA στο Σύνταγμα, συντονιστής είναι ο κ. Κώστας Λουράντος του Φαρμακευτικού Συλλόγου Αττικής και θα μεταδοθεί ζωντανά μέσω live streaming στην διεύθυνση www.fsa.gr


Με οριακή άνοδο άνοιξε το Χρηματιστήριο - 5W News\nΜε περιορισμένες διακυμάνσεις κινείται η χρηματιστηριακή αγορά στο άνοιγμα της σημερινής συνεδρίασης. O Γενικός Δείκτης Τιμών στις 11:00 διαμορφώνεται στις 881,26 μονάδες σημειώνοντας μικρή άνοδο 0,11%.\nΑρχικά κινήθηκε ανοδικά έως τις 883,17 μονάδες (+0,33%).\nΟ δείκτης υψηλής κεφαλαιοποίησης σημειώνει οριακή άνοδο σε ποσοστό 0,02%, ενώ ο δείκτης της μεσαίας κεφαλαιοποίησης ενισχύεται σε ποσοστό 0,42%.\nΑπό τις μετοχές της υψηλής κεφαλαιοποίησης τη μεγαλύτερη άνοδο καταγράφουν οι μετοχές της Alpha Bank (+1,65%), της ΕΥΔΑΠ (+1,55%) , της Ελλάκτωρ (+1,23%) και της Aegean Airlines (+0,93%).\nΑντιθέτως τη μεγαλύτερη πτώση καταγράφουν οι μετοχές της Εθνικής (-1,27%), της Fourlis (-0,69%), της ΓΕΚ ΤΕΡΝΑ (-0,62%) και της Σαράντης (-0,57%).\nΑπό τους επιμέρους δείκτες, τη μεγαλύτερη άνοδο σημειώνουν οι δείκτες της Τεχνολογίας (+1,17%) και των Τραπεζών (+0,80%), ενώ απώλειες καταγράφουν οι δείκτες του Εμπορίου (-1,40%) και της Ακίνητης Περιουσίας (-0,81%).\nΑνοδικά κινούνται 36 μετοχές, 25 πτωτικά και 13 παραμένουν σταθερές.


Λάχανο τουρσί, ή αρμιά. Ένα άριστο προβιοτικό! – ηχωμαγειρέματα\nαπό Αυγή στις 26/11/2018 20/06/2022 στο Αλμυρές συνταγές, Παραδοσιακά\nΤο λάχανο έλεγε η γιαγιά μου, και το επιβεβαιώνει φυσικά και η επιστήμη, είναι το φυσικό “σαπούνι” για τον οργανισμό μας.\nΑυτή είναι μια από τις πολλές ιδιότητες που έχει, αλλά είναι και η πιο σημαντική.\nΤο λάχανο δε τουρσί, η γνωστή μας αρμιά, το λάχανο δηλαδή που έχει περάσει από μια διαδικασία φυσικής ζύμωσης, γίνεται το καλύτερο φυσικό προβιοτικό το οποίο περιέχει όλες εκείνες τις ιδιότητες που χρειάζεται ο οργανισμός για να αποτοξινωθεί.\nΤο θαλασσινό αλάτι μέσα στο νερό και το λάχανο, ενθαρρύνουν την ανάπτυξη των ωφέλιμων βακτηρίων.\nΤο λάχανο τουρσί, λοιπόν, είναι ένας παραδοσιακός τρόπος συντήρησης του λάχανου που μέσα στην άλμη αποκτά καταπληκτική γεύση και χρησιμοποιείται είτε κατευθείαν σε σαλάτα είτε στη μαγειρική.\nΤέτοια εποχή γίνεται η ετοιμασία και μπαίνει το λάχανο στην άλμη ώστε να το απολαμβάνουμε όλο τον χειμώνα.\nΤο λάχανο για να γίνει τουρσί θέλει το χρόνο του, που κυμαίνεται από 10 μέρες έως ένα μήνα …ανάλογα τη θερμοκρασία του περιβάλλοντος.\nΑν το βιαζόμαστε μπορούμε να φτιάξουμε την άλμη που θα βουτήξουμε το λάχανο με χλιαρό νερό και να φυλάξουμε το δοχείο σε ζεστό περιβάλλον.\nΣε ψυχρό περιβάλον η ζύμωση αργεί, ίσως και περισσότερο από μήνα.\nΤο λάχανο τουρσί είναι ιδανικός μεζές για τσίπουρο, γίνεται ωραιότατη σαλάτα, την οποία κατανάλωναν κατά κόρον οι παλαιότεροι τις ημέρες της νηστείας, με λάδι και λεμόνι ή λάδι και λευκό ξύδι και λίγο κόκκινο πιπέρι ή μπούκοβο.\nΑλλά και για τις γιορτινές κρεπάλες το λάχανο τουρσί είναι ιδανικό συνοδευτικό για λουκάνικα ή γουρουνόπουλο ώστε να εξιλεωθεί κανείς από κάθε αμαρτία.\nΟι παλιές νοικοκυρές φτιάχναν τις περίφημες αρμιόπιτες με ψιλοκομένο λάχανο τουρσί και εννοείται πως με τα φύλλα από το λάχανο τουρσί γίνονται με μεγάλη επιτυχία και οι υπέροχοι παραδοσιακοί λαχανοντολμάδες, οι λαχανοσαρμάδες όπως τους λέμε εμείς εδώ επάνω.\nΗ μέθοδος για να φτιάξει κανείς αρμιά είναι απλή. Η μόνη δυσκολία είναι να πετύχει η αναλογία νερού και αλατιού. Μετά όλα γίνονται σχεδόν μόνα τους.\nΧρειάζεται υπομονή και ο χρόνος και η φύση θα κάνουν όπως πάντα σωστά τη δουλειά τους…\nΑν λοιπόν, ανήκετε σε αυτούς που λατρεύουν το τουρσί λάχανο αλλά σας είναι δύσκολο να το προμηθευτείτε, μπορείτε να το φτιάξετε μόνοι σας εύκολα.\nΕτοιμαστείτε λοιπόν να εντρυφήσουμε μαζί στα μυστικά της αρμιάς αφού προμηθευτείτε ένα ωραιότατο λάχανο, ή και περισσότερα, από την λαϊκή και ένα πλαστικό βαρελάκι ή έναν πλαστικό κουβά.\nΑν σας αρέσουν τα τουρσιά δείτε και τις συνταγές για πράσινες ντομάτες τουρσί, για αγγουράκι τουρσί, για πιπεριές Φλωρίνης γεμιστές τουρσί και για τουρσί πολύχρωμο.\nΠρομηθευτείτε τα λάχανα από την λαική αγορά. Στους πάγκους των παραγωγών υπάρχουν άφθονα, επομένως εκεί θα βρείτε και το μέγεθος και την ποιότητα που προτιμάτε.\nΑν θέλετε το λάχανο τουρσί μόνο για σαλάτα και μαγείρεμα, ζητήστε από τόν παραγωγό να σας διαλέξει ένα σφιχτό λάχανο.\nΑν θέλετε να φτιάξετε λαχανοντολμάδες ζητήστε απλά ένα λάχανο πιο αφράτο, κατάλληλο για λαχανοντολμάδες.\nΚαθαρίστε το λάχανο από τα εξωτερικά φύλλα αν είναι βρώμικα ή στραπατσαρισμένα. Με ένα κοφτερό μαχαίρι κάντε μια βαθιά τρύπα εκεί ακριβώς όπου είναι το κοτσάνι.\nΓεμίστε την τρύπα με χοντρό αλάτι και αφήστε το λάχανο στην άκρη.\nΕτοιμάστε ένα διάλυμα νερού αλατιού σε αναλογία ένα κουτάλι της σούπας χοντρό αλάτι για κάθε ένα λίτρο νερού.\nΑν θέλετε βράστε το νερό με το αλάτι και αφήστε το να κρυώσει. Η γιαγιά μου δεν το έβραζε, απλά έριχνε το αλάτι στο κρύο νερό και ανάδευε ώσπου να λιώσει τελείως το αλάτι.\nνερό + αλάτι\nΤοποθετήστε το λάχανο μέσα στον κουβά και προσθέστε την αλμύρα και τα λεμόνια αφού τα κόψετε στη μέση.\nνερό + λάχανο\nΚαθώς ρίχνετε το αλατόνερο, φροντίστε ώστε να σκεπάζει το λάχανο.\nΕίναι καλό να τοποθετήσετε ένα πιάτο και από πάνω ένα βάρος έτσι ώστε τα λάχανα να είναι συνεχώς βυθισμένα στην άρμη.\nΚάθε δύο με τρεις μέρες φροντίστε να ανακατεύετε την άρμη πολύ καλά και αυτό μέχρι να ωριμάσει το τουρσί.\nΠροσοχή η διαδικασία της ανάδευσης είναι βασική προϋπόθεση για να έχει επιτυχία η προσπάθειά σας.\nΘα καταλάβετε ότι το τουρσί είναι έτοιμο όταν τα φύλλα έχουν μαλακώσει και αρχίζουν να γίνονται διάφανα όπως περίπου γίνονται τα φύλλα του φρέσκου λάχανου όταν τα ζεματάμε για τους ντολμάδες.\nΤο ζουμί που προκύπτει από το τη άλμη και το λάχανο, είναι όπως είπαμε φυσικό προβιοτικό και παλιά (κάποιοι ακόμα και σήμερα), το κατανάλωναν σαν ρόφημα, ή θεράπευαν στομαχόπονους, παθήσεις το εντέρου και ήταν ένα και ένα για να συνέλθει κανείς από φαγοπότι, μεθύσι και νυχτερινή κραιπάλη.\nΟι παλαιότεροι ξεκίναγαν να φτιάχνουν την αρμιά με το που άρχιζε η περίοδος των νηστειών των Χριστουγέννων και την άνοιγαν λίγο πριν τα Χριστούγεννα προκειμένου να φτιάξουν κυρίως σαρμάδες για τις γιορτές των Χριστουγέννων.\nΤο τουρσί έμπαινε σε μεγάλο ξύλινο βαρέλι, το καδί, όπως το έλεγαν, το οποίο χωρούσε αρκετά λάχανα. Στο κάτω μέρος του καδιού υπήρχε μια κάνουλα.\nΚατά διαστήματα άνοιγαν την κάνουλα και αφηναν το ζουμί να τρέξει και το ξαναέριχναν πάλι από πάνω. Η διαδικασία συνεχίζονταν ώσπου να ωριμάσει το τουρσί…\nΚαλή επιτυχία φίλες μου και καλά μαγειρέματα.\nΜέχρι το επόμενο μαγειρικό μας ραντεβού να περνάτε καλά, να προσέχετε τους υπέροχους και μοναδικούς εαυτούς σας, όσους αγαπάτε και όσους σας αγαπούν.\nΦροντίστε, με απλά πράγματα, να δημιουργήσετε γύρω σας ένα περιβάλλον που θα κάνει τους δικούς σας και όχι μόνο ανθρώπους, να αισθάνονται ήρεμοι και ασφαλείς γιατί όπως έλεγε και η γιαγιά Αθηνά: «Οι άνθρωποι μπορεί να μη θυμούνται τι έκανες ή τι είπες, αλλά πάντα θα θυμούνται πώς τους έκανες να αισθανθούν…»\n4.9 από 5 αστέρια (βασισμένο σε 22 αξιολογήσεις)\nόπως ακριβώς την έκανε ο πατέρας μου.\nΤελεια!!! Οτι καλυτερο!!!\nΤέλεια κι αρκετά εύκολη!\nυπεροχη συνταγη και το αποτελεσμα τελειο 10 ,,,,,,,,,,,,\nΜπράβο, ευχαριστώ. Είναι υπέροχο.\nΜπράβο επιτέλους αναλυτική συνταγή.Σε κομμένο λάχανο σε βάζα έβαλα 50γρ αλάτι για κάθε λίτρο νερό.Λογικά θα βγεί πολύ αλμυρό?\nΝα είστε καλά που βάζετε όλες αυτές τις παλιές, ωφέλιμες και νόστιμες συνταγές! Εμείς στα χωριά της Εορδαίας το λέμε”σωκ” – καμία σχέση με το “σοκ”! Lol 😆 και είναι όντως πεντανόστιμο και πολύ ωφέλιμο για την υγεία μας!!\nΣπιτικές τραγανές φλωρεντίνες με φουντούκι, μέλι και σοκολάτα\nΠατροπαράδοτη Φασολάδα - Το εθνικό μας φαγητό\nΠροηγούμενο άρθρο Μαρμελάδα λωτού. Χειμωνιάτικη, υπέροχη χρυσαφένια!\nΕπόμενο άρθρο Κουραμπιέδες χωρίς βούτυρο γάλακτος. Νηστίσιμοι, αλλά πεντανόστιμοι!\nΚατηγορία: Αλμυρές συνταγές, ΠαραδοσιακάΜε ετικέτα: αλάτι, λάχανο, λάχανο τουρσί, λεμόνια, νερό, τουρσί\nΑφράτα ψωμάκια της Ρούλας\nΣαρδέλες με ντομάτα στον φούρνο


Θέλω καναρίνια για αναπαραγωγή, ποια ράτσα να πάρω;\nΣυζήτηση με θέμα Θέλω καναρίνια για αναπαραγωγή, ποια ράτσα να πάρω;, που ξεκίνησε από Stathis19, στο Forum 'Γενικά για Καναρίνια' του PetBirds, 16 Μαρ 2009.\nΘελω να αγορασω ενα ζευγαρι καναρινια για αναπαραγωγη. Τη ρατσα θα ηταν η καλλιτερη για να πιασω? Μπορειτε να μου πειτε λιγα πραγματα πως να ξερω οτι ειναι υγιες και καταλληλα για αναπαραγωγη τα πουλια που θα πιασω? Ευχαριστω\nΔιαβασε αρχικά αυτό το χρήσιμο άρθρο Απόκτηση νέων πουλιών .\nΗ ράτσα των πουλιών που θα επιλέξεις εξαρτάται απο εσένα. Αν σου αρεσουν τα πουλιά φωνής θα προσανατολιστείς σε malinois, timbrantos, hartz.\nAν πάλι προτιμάς πουλιά χρώματος ή τύπου υπάρχουν πάρα πολλές διαφορετικές ράτσες για να προσανατολιστέις και να επιλέξεις. Ενδεικτικά μπορείς να ριξεις μια ματιά εδω Είδη Καναρινιών\nΤι εννοεις που θα πιασεις?\nhttps://petbirds.gr/threads/657/ η επιλογη ρατσας για να εκτρεφει καποιος ειναι κατι καθαρα υποκειμενικο.υπαρχουν πουλια <<φωνης>> ,<<εμφανισης ή αλλιως τυπου>> και <<χρωματος>>.ψαξε τους ορους και θα βρεις πληροφοριες.αν τωρα επικεντρωνεσαι σε ρατσα που απλως θα ζευγαρωνει ευκολα λογω του οτι εισαι απειρος θα σου ελεγα να μην σταθεις εκει και να επιλεξεις με γνωμονα το τι χαρακτηριστικα θελεις απο τα καναρινια σου να εχουν) στην αρχη θα δυσκολευτεις ισως λιγο αλλα το αποτελεσμα που θα ερθει στην πορεια ειναι αυτο που θα σε <<πορωσει>> στο χομπι ακομα περισσοτερο!\nΟταν λεω να πιασω εννοω να παω σε bird shop να αγορασω. Και επειδη τωρα ξεκινησα να ασχολουμαι με τα καναρινια ροτο αν εχει καποια ρατσα που να αναπαραγεται ποιο ευκολα παρα τις αλλες ρατσες καναρινιων.\nΟλες πανω κατω το ιδιο ειναι με εξαιρεση τα york αν δε κανω λαθος που εχουν ιδιαιτεροτητα με την αναθρεψη των νεοσσων τους.\nΠιστευω ομως το οτι τα απλα καναρινια ζευγαρωνουν πιο ευκολα απο τις ρατσες.\nΓια το ποια ρατσα ειναι καλυτερη πιστευω ειναι καθαρα γουστο του καθενα μας. Οσο για την αναπαραγωγη συνηθως οσο πιο καθαρη ρατσα ειναι ενα πουλι τοσο πιο δυσκολα αναπαραγεται.\nΌλα τα καναρίνια αναπαράγονται εύκολα .\nΜε την μόνη διαφορά για να κανείς αναπαραγωγή πρέπει να έχεις εσύ μεράκι για τα πουλιά που θα ασχοληθείς και όρεξη να διαβάσεις για την ράτσα που θα ασχοληθείς και πάνω από όλα τεράστια υπομονή .\nΠρόσφατα έφτασαν στα αυτιά μου σε θέμα αναπαραγωγής εξαιρετικές πληροφορίες για τα Lizard.Ράδιο αρβύλα ή αλήθεια δε ξέρω.Εγω έχω ένα ζευγάρι κόκκινο μωσαικό που τα πάει μια χαρά αν και μου κάνει πάντα 3 αυγά.Ε τι να κάνουμε...


ΑΕΤΟΣ ΧΑΛΚΙΔΙΚΗΣ: ΠΕΡΙΦΕΡΕΙΑΚΗ ΣΥΣΚΕΨΗ ΣΥΛΛΟΓΩΝ ΟΤΑ\nΠΕΡΙΦΕΡΕΙΑΚΗ ΣΥΣΚΕΨΗ ΣΥΛΛΟΓΩΝ ΟΤΑ\nΠεριφερειακή σύσκεψη των συλλόγων-μελών ΠΟΕ-ΟΤΑ Κεντρικής Μακεδονίας και Θράκης θα πραγματοποιηθεί την Τρίτη 19 Ιανουαρίου στις 10.00 το πρωί στο Δημαρχείο Θεσσαλονίκης. Η σύσκεψη εντάσσεται στο πλαίσιο της...\nπανελλαδικής ενημέρωσης των μελών της ΠΟΕ-ΟΤΑ για τα φλέγοντα ζητήματα του κλάδου με αιχμή την εξοντωτική αποδόμηση της κοινωνικής ασφάλισης που προωθεί η κυβέρνηση. Στη σύσκεψη θα προσδιοριστεί Πανελλαδική Ημέρα Ενημέρωσης ώστε να τα μέλη να λαμβάνουν έγκυρη και έγκαιρη πληροφόρηση για την agenda του κλάδου, και να οργανωθεί καλύτερα η κινητοποίηση των εργαζομένων έναντι των απαράδεκτων κυβερνητικών σχεδιασμών.\nΚαλούνται όλα τα μέλη σε μαζική συμμετοχή και συνεχή εγρήγορση για την ανατροπή των αντιλαϊκών πολιτικών της κυβέρνησης που πλήττουν βάναυσα τα ασφαλιστικά δικαιώματα συνταξιούχων και εργαζομένων.\nΑΣΤΕΡΙΟΣ ΠΑΠΑΣΤΕΡΙΟΥ ΜΑΡΙΑ. Αστ ΧΡΙΣΤΑΡΑ


Η Ρία Αντωνίου στο Φεστιβάλ Βενετίας: H σιθρού τουαλέτα που άφησε λίγα στη φαντασία (εικόνες) - BORO από την ΑΝΝΑ ΔΡΟΥΖΑ - boro.gr\nΑρχική/More/Celebrity/Η Ρία Αντωνίου στο Φεστιβάλ Βενετίας: H σιθρού τουαλέτα που άφησε λίγα στη φαντασία (εικόνες)\nΗ Ρία Αντωνίου στο Φεστιβάλ Βενετίας: H σιθρού τουαλέτα που άφησε λίγα στη φαντασία (εικόνες)\nΕμφανίστηκε με see through τουαλέτα μέσα από την οποία διακρινόταν το καλλίγραμμο κορμί της και τα τέλεια οπίσθιά της\nΟι σέξι φωτογραφήσεις της στο Playboy και το Esquire έχουν αφήσει το αντρικό κοινό με το στόμα ανοιχτό. Ο λόγος για την Ελληνίδα καλλονή Ρία Αντωνίου η οποία μάγεψε με την εκθαμβωτική της παρουσία όσους είχαν την τύχη να την δουν στο Φεστιβάλ της Βενετίας.\nΤο 28χρονο μοντέλο βρέθηκε στην πρεμιέρα της ταινίας «The Bad Batch» φορώντας μια see through τουαλέτα μέσα από την οποία διακρινόταν το καλλίγραμμο κορμί της και τα τέλεια οπίσθιά της.\nΟι φωτογράφοι εστίασαν κυρίως στο μικροσκοπικό εσώρουχό της στο χρώμα του δέρματος αλλά και στην ετικέτα του φορέματος που μάλλον ξέχασε… να κόψει.\nΗ Ρία εκπροσώπησε την Ελλάδα το 2008 το διαγωνισμό Miss Υφήλιος και τα τελευταία χρόνια ζει στην Ιταλία. Είχε συμμετάσχει και στο ιταλικό Dancing With The Stars όπου κέρδισε την τρίτη θέση. Το διάσημο μοντέλο κάνει τα πρώτα του βήματα και στη μεγάλη οθόνη με τη συμμετοχή στην ταινία «La Coppia Dei Campioni».


Σκουρτόπουλος: Πιστεύουμε ότι θα έχουμε τον Γιάννη το καλοκαίρι | naftemporiki.gr\nΣάββατο, 25 Νοεμβρίου 2017 00:45\n«Για μας υπήρχε η πίεση για τη νίκη, αλλά μετά από ένα πολύ καλό τέταρτο δεκάλεπτο στα τελευταία δευτερόλεπτα πήγαμε να γκρεμίσουμε ό,τι χτίζαμε. Καταλαβαίνω ότι οι παίκτες είχαν άγχος, αλλά μάλλον χαλαρώσαμε κι αυτό ήταν το μεγαλύτερο λάθος. Ηρεμήσαμε στην παράταση, επιτεθήκαμε στον Κλαρκ που ήταν κουρασμένος και ο Αθηναίου πέτυχε ένα μεγάλο σουτ», σχολίασε ο τεχνικός της Εθνικής ομάδας.\n«Το πρόβλημα για μας ήταν ότι παίζουμε με παίκτες που δεν έχουν παίξει μαζί. Δεν ξέρουμε ποιους παίκτες θα έχουμε διαθέσιμους σε κάθε αγώνα ή τι θα γίνει αν υπάρξουν τραυματισμοί. Είναι δύσκολο να σχηματίσεις ένα καλό ρόστερ υπό αυτές τις συνθήκες, αλλά θα πρέπει να αντεπεξέλθουμε στις δυσκολίες», συμπλήρωσε.\nΣτον επίλογο των δηλώσεων του, ο Σκουρτόπουλος ρωτήθηκε για το ενδεχόμενο παρουσίας του Γιάννη Αντετοκούνμπο. «Έχουμε δύο ματς στο τέλος Ιουνίου και στις αρχές Ιουλίου. Πιστεύουμε πως θα έχουμε τον Γιάννη τουλάχιστον σε έναν αγώνα. Θα μιλήσουμε μαζί του, θα δούμε το πρόγραμμα που έχει με τους Μπακς και θα αποφασίσουμε το καλύτερο για εκείνον και την ομάδα. Μπορώ να σας πω ότι ο Γιάννης θα έχει συνέχεια με την Εθνική», απάντησε.


Ποιοι διάσημοι "νικήθηκαν" από τον ιό του AIDS; - Bizznews.gr\nΠοιοι διάσημοι “νικήθηκαν” από τον ιό του AIDS;\nTo AIDS δεν κάνει διακρίσεις γι’ αυτό και ο κατάλογος των διασήμων που “έφυγαν” από τον ιό είναι τεράστιος.\nΤη δεκαετία του 70 αλλά κυρίως του 80 το AIDS σκότωνε. Κυρίως στις κοινότητες των ομοφυλόφιλων μα αργότερα και σε εκείνες των ετεροφυλόφιλων.\nΜΠΙΛΙ ΜΠΟ: Ο Μπίλι Μπο, κατά κόσμον Βασίλης Κουρκουμέλης, ξεκίνησε την καριέρα του τη δεκαετία του 1960 σαν χορευτής σε διάφορες μπουάτ που έδρευαν στην Πλάκα της Αθήνας, ωστόσο η γνωριμία του με τον Μάκη Τσέλιο ήταν αυτή που τον έφερε στον χώρο της μόδας. Σπούδασε στη Βακαλό και αργότερα στη σχολή Βελουδάκη και αναδείχτηκε σε έναν από τους σημαντικότερους εγχώριους σχεδιαστές μόδας. Ο Μπίλι Μπο προσβλήθηκε απο τον ιό HIV και στα τέλη της δεκαετίας του 1980 νόσησε με AIDS. Άφησε την τελευταία του πνοή στις 13 Ιουνίου του 1987 σε ηλικία 33 ετών και η ασθένεια και ο θάνατός του προκάλεσαν μεγάλη αίσθηση, καθώς η επιδημία του AIDS δεν ήταν ακόμα ευρέως γνωστή στην Ελλάδα και και ο Μπίλι Μπο ήταν ο πρώτος Έλληνας διάσημος που πέθανε από την ασθένεια αυτή.\nΚΛΑΟΥΣ ΝΟΜΙ:Ο εκκεντρικός Γερμανός τενόρος, συγκαταλέγεται επίσης στα πρώτα θύματα του AIDS.\nΡΟΥΝΤΟΛΦ ΝΟΥΡΕΓΙΕΦ:Ο Ρώσος χορευτής και χορογράφος υπήρξε ηγετική μορφή στο κλασσικό μπαλέτο του 20ου αιώνα. Ο Νουρέγιεφ ήταν ομοφυλόφιλος και ουδέποτε έκρυψε τις σεξουαλικές του προτιμήσεις, ενώ η ζωή του πέρα από τη λάμψη συνοδεύτηκε και με ιστορίες γεμάτες έρωτα, σεξ και σκάνδαλα, όμως ο μεγαλύτερος έρωτας της ζωής του υπήρξε ο Δανός χορευτής Έρικ Μπρουν. Ο Νουρέγιεφ προσβλήθηκε από τον ιό του HIV και πέθανε στις 6 Ιανουαρίου 1993, σε ηλικία 55 ετών και το μνήμα του βρίσκεται στο ρωσικό κοιμητήριο του Παρισιού.\nΦΡΕΝΤΙ ΜΕΡΚΙΟΥΡΙ: Ο “θρύλος” της ροκ σκηνής και τραγουδιστής των Queen ήταν ανοιχτά ομοφυλόφιλος και δεν είχε πρόβλημα να το κρύψει σε μία εποχή που θεωρούνταν ακόμα ταμπού. Διατηρούσε σχέση με τον διάσημο κομμωτή Τζιμ Χάπον, από τον οποίο λέγεται ότι κόλλησε τη νόσο. Απεβίωσε σε ηλικία 45 ετών, στις 24 Νοεμβρίου του 1991 από βρογχοπνευμονία την οποία ο οργανισμός του δεν μπόρεσε να αντέξει λόγω έλλειψης ανοσοποιητικού που προκάλεσε το AIDS.\nΡΟΚ ΧΑΤΣΟΝ:Ο κινηματογραφικός αστέρας και κολλητός φίλος της Ελίζαμπεθ Τέιλορ, αποτελούσε είδωλο για πολλά κορίτσια της εποχής, λόγω του παρουσιαστικού του αλλά και των ρόλων που έπαιζε στο σινεμά. Αποτελούσε επίσης και τον πρώτο αστέρα που πέθανε από AIDS. Η διάγνωση του έγινε το 1984, ωστόσο τα ανύπαρκτα μέσα αντιμετώπισής του τον οδήγησαν στον θάνατο ένα χρόνο μετά.


Mathesis: Τα μαθήματα αρχίζουν!\nSubject: Mathesis: Τα μαθήματα αρχίζουν!\nDate: Thu, 9 Feb 2017 11:06:40 +0200\nΘΕΜΑ: Mathesis: Τα μαθήματα αρχίζουν!\nAttachment: Untitled attachment 00022.png\nPrev by Date: Θέσεις Μεταδιδακτορικών Ερευνητών και Υποψήφιων Διδακτόρων στο ΙΜΒΒ-ΙΤΕ\nNext by Date: Υποστήριξη διπλωματικής εργασίας: Ιουλία Αρταβάνη, ΠΜΣ "Αρχαίος Μεσογειακός Κόσμος: Ιστορία & Αρχαιολογία", Κατεύθυνση: Κλασική Αρχαιολογία, 15/2/17, 12:00, αίθ. 56\nPrevious by thread: Θέσεις Μεταδιδακτορικών Ερευνητών και Υποψήφιων Διδακτόρων στο ΙΜΒΒ-ΙΤΕ\nNext by thread: Υποστήριξη διπλωματικής εργασίας: Ιουλία Αρταβάνη, ΠΜΣ "Αρχαίος Μεσογειακός Κόσμος: Ιστορία & Αρχαιολογία", Κατεύθυνση: Κλασική Αρχαιολογία, 15/2/17, 12:00, αίθ. 56